text:
Dukwi
(This page's format needs to be reviewed. You can help by editing it.)
Dukwi ke motse o o mo kgaolong ya legare mo Botswana. O bonwa mo tseleng e kopanyang leya Francistown goya Nata. Mo palong ya batho ya ngwaga wa dikete tse pedi le bongwe dipalo tsa batho dine di tsamaya ko sekete le makgolo ale borobabongwe le motso.
Kgosi ya motse wa Dukwi, Kgosi Bohedile Tlwaelang, a re o tshwentswe thata ke ditiragalo tse di tletseng mo motseng wa Dukwi tse mo go tsone batho bangwe ba gwebang ka dithoto tsa dithuso tsa bopelotlhomodi.Kgosi Tlwaelang o buile jalo ka Matlhatso kwa moletlong o o neng o rulagantswe ke ba twantsho ya matlhoko a leruo ba kampa ya Dukwi ba ba neng ba abela batlhoki le dikhutsana dikobo di le masome a mararo.E rile a ntsha lefoko la kgalemo, Kgosi Tlwaelang a re e setse e le selo modiro gore batho ba motse oo le e e mabapi ya tengnyana teng ya Malelejwe, Tshwaane le Njutshaa ba gwebe ka dithuso tsa bopelotlhomogi jaaka dijo tsa dikhutsana.
A re se se ngomolang pelo le go feta ke gore batho ba go nna jalo ba ananya dithoto tse ka dilo tse di se nang mosola jaaka bojalwa, mme e bile go supa gape fa batho bangwe ba ba tshwanetseng go tlhokomela bana le bogole le bagodi ba sena lerato mo go bone ka le bone ba na le seabe mo go rekiseng dithoto tseo.A re go tlhokega gore go nne le tsamaiso ya gore batho ba ba rekisang dithoto tse ba thusiwang ka tsone jaaka dijo le diaparo, ba ntshiwe mo mananeong a boipelego ka go supa fa ba sa tlhokane le tsone.O bile a kopa ba ofisi ya boipelego mo motseng oo gore fa ba na le bosupi jwa gore bangwe batho ba gweba ka dithoto tse ba di fiwang ba bule tsheko kgathanong le bone kwa kgotleng[1].
Mopalamente wa kgaolo ya Nata/Gweta Rre Rayner Makosha o ne a iteela ba ofisi eo legofi, a re mo nakong ya gompieno ya kwelo tlase ya itsholelo, goromente o tlhokana le tse a ka thusang Batswana ka tsone go tswa mo lehumeng, ka jalo a kgothatsa Batswana ba ba nang le bokgoni go tsenya letsogo.Mogolwane wa ofisi ya matlhoko a leruo, Rre Gareutlwane Gaopatwe o ne a tlhalosa fa ofisi ya bone e tswa kgakala ka ditiro tsa bopelotlhomogi ka jaana e setse e agetse motlhoki mongwe ntlo kwa Nata, e bile e rile monongwaga ka kgwedi ya Lwetse ba ne ba rekela motlhoki mongwe dijo, diaparo le go mo fa madi a a ka tshwarang P900 fa godimo.A re ba dumela gore go dira jalo ba mo motlhaleng wa se se thailweng ke Tautona e leng go fa Batswana ba bangwe seriti mo botshelong le go thusa go nyeletsa lehuma[2].
[baakanya] Dikgoge tsa kwa ntle
[baakanya] Dipadi tse dingwe
Template:Botswana largest cities
Coordinates: 20°35′15″S 26°32′3″E / Expression error: Unexpected < operator. Expression error: Unexpected < operator.


c: text/html

text:
Tobane
Tobane ke motsana oo mo botlhaba jwa lefatshe la Botswana o ka tshwara sekgele se se masome a mabedi go tsweng mo toropong ee epang kopore/nikile ya Selebi-Phikwe. O 21° 57' 0" kwa borwa, 27° 54' 0" kwa botlhaba[1]. Motsana o o nale tsela ya sekonotere e e tswelang ko toropong e. Noka e tona e bidiwang Motloutse e feta ka motsana o kwa ntheng ya bokone botlhaba. Motsana o o nale ditlamelo tse dintsi jaaka metsi aa phepa go tswa letlamong la Shashe, motlakase,kgokelelo ya megala ya letlheka ka ba kompone ya Orange, Bemobile le Mascom. Gape e na le ditirelo tsa megala ya mo ntlong go tsweng kwa kompone ya megala ya Botswana. Go nale kokelwana, sekolo se se botlana le se segolwana. Palo ya batho e ka nna sekete makgolo a ferang bongwe le masome a mabedi le botlhano. [2]
[baakanya] Dipadi tse dingwe.
[[Category: Mafelo a a nang le batho ba bantsi mo Botswana]]

robotstxt: allowed

filter: keep


text:
Windows Vista Language Interface Pack
Tlhaloso e Khutshwane
Windows Vista Language Interface Pack (LIP) enaya ya Windows Vista naya mofuta o o ranotsweng bontlhanngwe wa dikarolo tse di dirisiwang thata tsa Windows.
Mo Tsebeng E
Dintlha ka Bokhutshwane
Kakaretsi
Windows Vista Language Interface Pack (LIP) ya Windows Vista naya mofuta o o ranotsweng bontlhanngwe wa dikarolo tse di dirisiwang thata tsa Windows. Morago ga go tsenya LIP, mafoko a mo bomatwetweng, dibokoso tsa puisano, dimenu, dintlha tsa Thuso le Tshegetso, le dintlhana tse dingwe mo segokaganying sa modirisi di tla bontshiwa mo puong ya LIP. Mafoko a a sa ranolwang a tla bo a le ka puo ya motheo ya Windows Vista. Ka sekai, fa e le gore o ne wa reka mofuta wa Sepanišhe wa Windows Vista, wa bo o tsenya LIP ya Catalan, mafoko mangwe a tlile go sala e le a Sepanišhe. O ka tsenya LIP e feta e le nngwe, gore modirisi mongwe le mongwe wa khomputara a kgone go bontsha segokaganyi sa modirisi ka puo e e batliwang.
Kwa godimo ga tsebe
Dipatlafalo tsa Tsamaiso
• Microsoft Windows Vista
- Tsamaiso ya Tiragatso e e nang le Tshegetso: Windows Vista
• Dirisa segokaganyi mo (di)puong e e latelang: Seesemane
• 4.63 Mb ya sebaka se se senang sepe sa taisololo
• 15 Mb ya sebaka se se senang sepe sa thulaganyo
Dipolateformo tse di Tshegeditsweng: LIPs e dira fela ka mefuta ya 32-bit ya Windows Vista mme e ka seka ya tsenngwa mo mefuteng ya Windows e e fetileng kgotsa mo mefuteng ya Windows Vista ya 64-bit.
Kwa godimo ga tsebe
Ditaelo
- Tobetsa konopo ya Taisololo mo tsebeng e go simolola taisololo, kgotsao tlhophe puo e sele mo lenaane-tobetsong o bo o tobetsa Ya Go.
- Dira nngwe ya tse di latelang:
- Go simolola tlhomo ka bonako, tobetsa Bula kgotsa Tsamaisa porkermo eno go tswa mo lefelong la yone la ga jaana.
- Gore o kopisetse taisololo eno mo khomputareng ya gago nako e e tlang, tobetsa Boloka kgotsa Boloka porokeramo eno mo disekeng.
Kwa godimo ga tsebe
Kwa godimo ga tsebe


text:
Ian Khama Seretse Khama
Ian Khama Seretse Khama ke tautona ya bone ya lefatshe la Botswana gape ke kgosikgolo ya bangwato. Ke ngwana wa ntlha wa tautona ya ntlha ya Botswana, Sir Seretse Khama le mme Ruth Khama. O tshotshwe ka 27 Tlhakole 1953 ko Chertsey, Surrey, United Kingdom.
Ian khama ene ya nna mothusa tautona ka ngwaga wa 1998 a sena go ithola marapo ko sesoleng, ko a neng ele molaola sesole sa botswana (BDF). o ne a tsena ele lantlha mo palamenteng ka di 13 Seetebosigo morago ga go fenya ditlhopo tsa poeletso a emetse kgaolo ya Bokone Jwa Serowe ka ditlhopo dile 2,986 kgathanong le 86 wa mtlhopeng wa Botswana National Front.


text:
Aferika
Aferika -ke continente e e tona lefatshe ka bophara e e tlang morago ga ya Asi.O selekanyo sa 30.2 million km² mme ka fa dithoko go bo go nna le mawatle a a dikaganyeditseng.E nale batho ba le 1.0 billion (ditshupo tsa ngwaga wa 2009), e ka tswa e nale batho ba ka nna selekanyo sa 14.72% mo palobathong ya lefatshe ka bophara.Continente e e dikagenyeditswe ke lewatle la Mediterranean mo bophirima, otlhe a Suez Canal gape le la Red Sea mo letlhakoreng la Sinai Peninsula mo bokonebophirima,lewatle la Indian Ocean mo borwabotlhaba, gape le la Atlantic Ocean mo bophirima[1].Continente e e akaretsa lefatshe le tshwana le la Madagascar le a mangwe fela jalo[2].
Aferika o nale seemo sa lewapi se se pharologanyo le di continete tse dingwe.Mafatshe a a fa gare ga continente a na le pula e e ntsi le mogote o o feteletseng,fa kwa borwa gone go nale pula e eseng ntsiAfrica.Pula e e ntsi e e rotloetsa dilo di tshwana temothuo le tse dingwe fela jalo[3].
Mafatshe a Aferika ka bontsi a tshabelelwa ke dintwa tsa tshololo madi ebile di utlwisa botlhoko.Dintlwa tse gantsi di diragalela kwa bogare jwa Aferika.Bontsi jwa ntwa tse di bakwa ke ditswa mmung le lefatshe ntateng ya palo batho ba bantsi[4].
[baakanya] Thekiso ya Dinaka tsa Ditlou mo Aferika
Balephata la tikologo , diphologolo le bojanala ba ntse ba tshwere phage ka mangana ba lwantsha le makgotla a mafatshefatshe a pabalelo tikologo le ditsa tlholego aa tshwanang le le kwa The Hague, Netherlands, la CITES go a kopa go le letlelela go rekisa mokoakoa wa dinaka tsa ditlou o le setseng le o kokoantse mo lefatshing leno.
Go ya ka Modiri wa Lephata le yo o ithebagantseng le dikgang tsa makgotla a CITES, Mme Diana Chimidza, ba setse ba dirisetse madi a ka tshwarang P400 000 go Iwantshana le kgang e ya moruthuta.Mokoakoa o wa dinaka tsa ditlou o ile wa phuthwa mo ditloung tse dineng di sule loso lwa tlholego kgotsa di bolailwe ka mabaka a gore di ntsifetse mme go lemoga gore go di hokotsa go ka thusa gore di seka tsa imela tikologo. Mma Chimidza o tlhalositse fa ditlou tsa Botswana di setse le Namibia ba rekise dina«:: tsa ditlou tse di kgobokantseng ba bolela gon dinaka tse tsa ditlou tse rekesediwang mmebaraka ys theko ya ditlou jaaka Japan la tsa ditlou tse di bolailweni eseng kafa molaong, fa tse dingwe e le tsa bogodu[5].


text:
Seretse Khama
Sir Seretse Khama (July 1, 1921 – July 13, 1980) ke ene tautona wa ntlha wa lefatshe la Botswana. O gakologelwa lefatshe ka bophara ka go tiisa kgotso le thokgamo mo Botswana.
[baakanya] Botshelo go tswa bonnyeng le Thutego
Rre Seretse o tshotswe ko Serowe, mo Bechuanaland Protectorate e le ngwana-wa-ngwana wa ga Kgosi Khama III (wa boraro) wa morafe wa Bangwato. O biditswe Seretse go lebeletswe gore seretse fa se tlhakane le metsi, se a kopana ka jalo go ka twe ke mokopanya setshaba. Rre Seretse o ile a nna kgosi ya Bangwato ka ngwaga wa 1925, a le dingwaga tse nne fela, morago ga loso lwa ga rraagwe, mme Rre Tshekedi Khama o ne a mo tshwarelela bogosi gore a gole pele.
O ne a tsena dikolo tse dikgolwane kwa Aferika Borwa, mme morago a ya go tsena kwa Fort Hare University College, gone kwa Aferika Borwa. O ne a dira ngwaga o le mongwe kwa Balliol College, Oxford, kwa ga Mmamosadinyana, mme morago a ithutela tsa molao kwa Inner Temple kwa Lontone.
[baakanya] Nyalo le go lelekwa
Ka Seetebosigo sa ngwaga wa 1947, Rre Seretse Khama o ne a kopana le Mme Ruth Williams, mme wa lekgoa mo Lontone. Morago ga ngwaga ba ne ba nyalana. Lenyalo le la motho yo montsho le yo mosweu, le ne la seka la amogelwa ke Puso ya Tlhaolele(Aparateiti) kwa Aferika Borwa ga mmogo le bagolwane ba Ga MmaNgwato. E ne yare Tshekedi a utlwa, a batla gore Rre Seretse a busediwe kwa gae mme ebile nyalo eo e fedisiwe. Go boeng ga gagwe, Rre Seretse o ne a buisa diphuthego, mme morago a tlogelwa go nna Kgosi. Setšhaba le sone sa simolola go amogela Mme Ruth Williams Khama, mohumagadi wa gagwe. Rre Tshekedi ene o ne a tlogela Bechuanaland Protectorate, ka a ne a sa dumalane, mme Rre Seretse a boela Lontone go feleletsa dithuto tsa gagwe.
Mafatshe a sele one a ne a sa itumelela lenyalo le, bogolo jang la Aferika Borwa le le neng le tlhaola batho ka letso la mmala. Mme ka Bechuanaland Protectorate e ne ele ka fa tlase ga puso ya ga MmaMosadinyana, goromente wa Aferika Borwa a laolela wa ga MmaMosadinyana gore Rre Seretse a ntshiwe mo bogosing. Ka MmaMosadinyana a ne a latlhegetswe ke madi mo ntweng ya mafatshe-fatshe ya bobedi, o ne sa batle go latlhegelwa ke gauta go tsweng Aferika Borwa. Ka jalo Seretse o ne a kojwa mo Bechuanaland Protectorate.
[baakanya] Matsatsi a gagwe a bofelo(Seretse)
Seretse Khama o tlhokafetse ka kgwedi ya Phukwi 1980 a le dingwga dile masome a matlhano le robongwe.Go thlokafaleng gagwe go ne ga dira gore Batswana ipotse dipotso ka bane ba itse fa go sena ope motho o a neng a nale botsipajwa go busa.Khama o boloketswe kwa go bolokelwang balelwapa la ga Khama kwa lentsweng kwa motsing wa Serowe.Ngwana wa gagwe ebong Iam Khama o ne a mo sela morago ka ditro ka go tsena mo pusong fa a a ne a thlophiwa go nna tautona wa lefatshe la Botswana ka ngwga wa 2008.[http://SERETSE%20KHAMA [1]


text:
Francistown
Francistown ke toropo kgolo ya bobedi mo lefatsheng la Botswana. E na le banni ba le 113,315 go tsweng palo-batho ya ngwaga wa 2001. Francistown o dikaganyeditswe ke dinoka tsa Tati le Shashe. E dikilometara di le masome a roba bongwe gotsweng ko molelwaneng wa lefatshe la Zimbabwe[1].
[baakanya] Tsa Maloba
Batho ba tlile mo lefelong le dingwaga tse diketekete tse masome tse difitlileng. Batho ba morafe wa Matabele ba fetlile ka lefelo le ka dingwaga tsa 1830s ba ya Bulawayo, ba tlisa ngwao ya bone mo lefelong la makalaka kalanga mo bokone botlhaba mono Botswana. Mo dikgang, Nyangabgwe e ne e le motse o gaufi le toropo ya Francistown go etlelwa ke batho basweu go tswa moseja jaaka Robert Moffat.Moffat o ne a latlelwa ke Karl Mauch ka ngwaga wa 1867 yo ne a bona gauta go bapa le lefelo la Tati River.
Toropo ya Francistown e nnile teng ka ngwaga wa 1897 e le motsana go bapa le Monarh mine,toropo e e beditswe ka leina la ga Daniel Francis English prospectoryo nnile le tleseletso go nna mo lefelong le ka 1869. Francis e ne e le moemedi wa Tati Concessions Company,ebile lefelo le eleng Francistown e ne e le la gagwe.legare la toropo e le nnile teng fa komponi ya ga Francis e sena go rekisa lots tse makgolo a mararo ka Phatwe ngwaga oo. Moepo wa Monarch e ne e se one maene fela o berekang nako tseo mo Francistown se se dirile gore ba dumele gore toropo e e tla gola ka pela.
Mo tshimologo toropo e e ne e nale seterata sele sengwe mo botlhaba tsatsi go bapa le seporo. seterata se se ne se nale dikomponi di le malwe jaaka hotel,dibanka tse tharo le marekisetso. ka fa morago ga dikomponi tse e ne e le mantlu a batho basweu. Mafelo a Segregated e ne e le a batho basweu le batho bantsho. Le mo bogompienong lefelo la Tainton Avenue le sentse le nna batho basweu.
Fa Botswana a sena go tsaya boipuso ka ngwaga wa 1966 toropo ya Francistown ebe e sa tlhole e kgaogane.
Ka 1997 Francistown e ne ya nna toropo kgolo ya bobedi mo Botswana.


text:
Mmathubudukwane
Mmathubudukwane ke motse o kgatlhisang e le ruri.O ko tlasenyana fa o tswa Mochudi.O tla bona go phatsima gateng fa o fologelela ka Mabalane. Ke motse o o kileng wa bo o tumile ka leina la Wrong Side ka bo 80's.Gone go lela thipa e botlhoko thata teng!Go aparwa dikota!,kwena &jones shoes,okapi 3 star.Go ne go tlhabanwa ka di thipa mo go tseneletseng. Lefa gontse jalo ene ele motshameko o monate thata, le bana ba banyenyane ba ne ba rutiwa motshameko o.Fa o sa ikele tlhoko one o ka iphitlhela o le ko toronkong.Ba ba botlhale ba ne ba siela ko Aferika Borwa fa ba dirile molato. Gona le tshika ee tumileng e gotweng ke ya ga Moatshe kwa kgotlaneng ya Ramoleti. Monna gotwe ke Pusweng Moatshe a nyetse basadi ba le babedi, ale bogale tota fela jaaka bana ba gagwe gompieno. Batho ba motse bane ba ba tsaya jaaka ba bogosi, ba ba tlotla. Ngwana wa gagwe wa bofelo Sinah Makola yo a nyetsweng kwa Aferika Borwa kwa kgaolong ya Limpopo o na le ngwana wa leina la Mpho Makola, yo a tumileng thata jaaka moeteledi pele yo monnye wa tsa ipapatso mo komponeng ya Protea Hotels Group Africa. Go bontsha ruri gore Mmathubudukwane e na le dirutegi.
Gompieno motse o, o etelwa ke bajanala go tswa ko metseng le mafatshe a a kwa ntle ka ke batho ba ba ratang batho. Go na le mafelo a ituso bodotu jaaka ko nokeng ko oka tswarang ditlhapi teng,ko masimo go bona temo, dibara go bona makgarebe a mantle le gonwa dibiri tse di tsididi,gona le dithaba kwa sikwane,mabalane le ko tlapa le tswa metsi ko Malolwane.


text:
Mosadi
(This page's format needs to be reviewed. You can help by editing it.)Template:Redirect Template:Pp-semi
Mosadi (Template:IPAc-en), pl: Mosadi (Template:IPAc-en)ke Template:IPAc-en wa Template:IPAc-en Tlefoko mosad i le dirisiwa thata mogolo, fa lefoko mosetsana le dirisiwa thata go raya ngwana kana monana. Mme, lefoko mosadi nako dingwe le dirisiwa mo mothong wa mme, go sa kgathalesege gore o dingwaga tse kae, jaaka {1)ditshwanelo tsa bomme .
[baakanya] Ethemologi
lefoko la bogologolo la sekgowa(0/} la mosadi le raya "motho wa mme" fa la monna' le raya "motho wa rre". Bong jwa'Monna bo nale thaloso e e fagare ya "setho" go tshwana le lefoko la seyei la "bongwefela" kgotsa "mongwe". Mme fela ka dingwaga tse dikgolo tse di fitileng lefoko "monna" la simolola go dirisiwa go raya motho wa rre, le bofelo jwa dingwaga tse dimakgokgolo le bobedi lefoko la rre le ne le dirisiwa bogologolo la simolola go nyelela.[1] Bathami ba ne simolola go tlhama lefoko "mosadi": tsetlana ya ntlha e e raya "mme", mme la tswelela fela jaalo go fithela e nna "mme yo o nyetsweng"
Tshimologo ya mosadi go ya ka batho ba Uropa, *gwen -, ke ko lefoko laseyei sa mmadichaba (le simologile cwēn go tewa mosadi , a tsholetswe kana a sa tsholelwa mo letlepung; kgang e e santse e le teng ko Danish ka piletso ya bone ya kvinde , le ko Swedish kvinna ), le dingaka tsa botsogo jwa bomme (go tswa mo segerikeng ke Yuvή gynē ), banshee mosadi wa masalamose (go tswa Irish ke mosadi wadinawa , mme wa masalamose) le zenana (go tswa ko Persian زن zan ). mo se latineng ke fēmina , go raya mme , le simologile mo lefokong la fellāre (go annyaa), go raya go amosa ka lebele.[2][3]
Se supo sa lefelo la Venus ke sesupo se se dirisiwang mo ithuthuntshong ya ditshidi go emela bong jwa mme. ke se supo sa seipone sa letsogo la modingwana wa venus kana letshwao la modingwana le nang le sefapano fa tlase: (Unicode: ♀). Stshwantsho sa venus le sone se emetsemosadi, mme mo ditso tsa bogologolo go ne go tewakopore. Badiri le tsa maranyane ba agile setshwantsho se se dikologang og supa mowa[[]] kwa godimo le go kgabaganya sefapaano( se supa [[senngwe[[]]]]
[baakanya] Mafoko
Template:See Go aloga ga motho wa mme ke lobaka la botshelo jwa ga mme fa sena go aloga mo bonaneng go nna mogolo, thatathata mo dingwageng tse di lesome le boferabobedi. Kgolo e simolola fa dinwageng tse lesome, go bo go latelwa ke bonana mo dingwageng tse di lesome le bobedi go fithela lesome le boraro. Dingwao dile dintsi di nale kaloso go supa gore mosetsana o mo dingwageng tse dirileng,jaaka thomamiso ya makalana a sekeresete, kalogo ya basetsana ka se dumedisa sa Judaism, kana go ipelela malatsi a botsalo (thatathata magare ga dingwaga tse di lesome le bobedi le masome mabedi le bongwe). lefoko mosadi le ka dirisiwa go raya motho wa mme kana mme yo o godile go farologanya mosetsana . lefoko mosetsana le simologile le raya "monana go sa kgathalesege bong jwa bone" ka puo ya seyei; kwa tshimologong ya ngwaga tse dikete tsa makgolo a le lesome le borataro, le ne la simolola go raya ngwana wa mme . lefoko mosetsana nako nngwe le raya mme yo o sa nyalwang kgotsa yo monnye, Mme fela kwa tshimologong ya ngwaga wa 1970, balwela ditshwanelo tsa bomme ba ne ba nna kgathanong le go dirisa lefoko le go raya mme yo o godileng ka go nne go ka nna ga ba kgopisa. Mafoko a mangwe jaaka mosetsana yo o bereka mo ofising ga a sa thole a dirisiwa .
Mo dingwaong tse dingwe tse go gokagangwang le seriti sa lelwapa le mosetsana yo a ise a tlhakanele dikobo, lefoko mosetsana le santse le dirisiwa go raya mosadi a ise a nyalwe gotlhelele; Fa o bitsa mme yo o sa nyalang ore mosadi , mo dingwaong tse dingwe go raya gore o thalefile, mo thakanelo dikobo, se a ka se tsaya jaaka mathapa.
Go na le mafoko a a farologanyeng go supa boleng jwa go nna mosadi. lefoko la "womanhood" le raya seemo sa go nna mosadi, a fetile seemo sa boonana; "femininity" le dirisiwa go raya qualities tsa mosadi tse di tsamaelanang le maitsholo kgathanong le maikarabelo a bong; "womanliness" e tshwana le "femininity", mme e dirisiwa thata fa go buiwa ka maikarabelo a bong; "femaleness" ke lefoko le le dirisiwang thata go raya , "human femaleness"; "distaff" is an archaic adjective derived from women's conventional role as a spinner, now used only as a deliberate archaism; "muliebrity" is a neologism (go tswa mo se latineng) meant to provide a female counterpart of "virility", mme le dirisiwa thata go raya "womanhood", nako ngwee "femininity" tse dingwe lefoko fela le le rayang mosadi.
[baakanya] Ditso
Basadi ba ntlha maina a bone e ne ele:
- Enheduanna,E ne le moruti wa tempeleya Moon God ko toropong ya Sumerian y a Ur and le kgonagalo ya mmoki wa ntlha le mokwadi wa bong bongwe le bongwe.[4]
- Tashlultum,Mosadi wa ga Sargon wa ko Akkad, mmaagwe Enheduannafl. late 24th-early 23rd centuries BCE
- Peseshet, Template:C., Ene e le physician wa ditso tsa ko Egepeto[24]
- Merit-Ptah, O ne a nna ko Egepeto o ne a itsege jaaka physician le modira le maranyane.Template:C.
- Merneith, Ene e le mosadi le regent wa letso la Egepeto ka nako tsa ntlha tsa go busa. O ne a itsaya jaaka mmusi wa Egepeto ka boene..[5][5]
- Neithhotep, Template:C., Ene e le mosadi wa ga Narmer le mmamosadi wa letso la Egepeto[33]
[baakanya] Ithuthuntsho ya ditshidi le bong
Ka mafoko a ithuthuntsho ya ditshidi, dikarolo tsa jwa bong jwa ga mme di inaakantse le reproductive system, fa maemo a bobedi a ditsetlana tsa bong tsone di inaakantse le go godisa bana, mme ha dingwao tse di nngwe e le go kgatlha mate. Mae a bomme mo godimo ga tsamaisa function producing hormones, a diretswe go dira gametes tse bidiwang mae, a ereng a kopana le a borre, a dire motho. Popelo ke karolo e nang le tissue e tlhokomelang le go godisa kgolo ya fetus le muscle go ntsha ka nako ya pelegi. Bosadi bo dirisetswa thobalano le pelegi.(le fa lefoko la bosadi le sa dirisiwe sentle nako tse dintsi ko raya kgoro ya bosadi jwa mme, mo go akaretsang dikarolo tsotlhe tsa bosadi) . lebele le fetoga go tswa ko sweat gland go ntsha mashi, dikotla secretion tse di haphegileng mo bathing, gammogo le go belega. Bo bomme ba bagolwane,lebele le bothokwa thata go na le mo ditshiding tse dinngwe: bothokwa jo ga se ja go ntsha masi fela, ke ka lobaka la thopho ya bong. (ke kafa banna ba farologanang ka teng le bo mme).
Go sa lekaneng ga ditsetlana tsa mmele, go ka fetola, maemo a bobedi a bong mo bana ba ba imilweng. Basadi ba le bantsi ba na le karatype 46,XX, mme bongwe mo lekgolo ba na le 47,XXX le bongwe mo 2500 ba na le 45,X. Se se farologana le mo banneng ka ba na le karotype ya 46,XY; mme segotso sa X le Y di itsege jaaka mmele le rre ka go latelelana. Ka gonne batho gotsa mitochondrial DNA go tswa fela mo maeng a ga mme, ithuthuntsho tsa segotso tsa bomme di itebagantse le mitochondrial DNA.
Ditsetlana tsa ithuthuntsho ya ditshidi ga dithalose sentle gore o ka itse jang gore ke mosadi kana ba bangwe ba mmona e le mosadi. Batho ba ba kopantseng bong, ba dirisa ditsela tse dingwe go lemoga seo. Go na le bo mmme ba ba fetolang bong jwa bone, ba ba neng ba tshotswe e le borre, mmele ba lemoga fa ele mme: go na le dithaloso tse di farologaneng tsa sechaba, melao tsa batho fa go buiwa ka kgang e. (Bona gape Basadi ba nneleng bomme ka go fetola bong.)
Fa banna ba le bantsi ba tsholwa go na le bomme, fa go lebeletse lobaka la botshelo, go na le bomme ba dingwaga tse di le masome a marataro, go na le borre ba dingwaga tse di tshwanang. Basadi ba tshela lobaka go na le banna.[6] Fa banna ba le bantsi ba tsholwa go na le bomme, fa go lebeletse lobaka la botshelo, go na le bomme ba dingwaga tse di le masome a marataro, go na le borre ba dingwaga tse di tshwanang. Basadi ba tshela lobaka go na le banna. Se se dirwa ke kopakopano tsa mabaka: segotso( dintha tsa segotso tse difithelwang mo basading); sechaba(jaaka basadi ba sa letelelwe go nna masole mo maatsheng a mangwe); ditshwetso tse di amang botsogo( jaaka go ipolaya kana go goga motsoko le go nwa nno tagi); le go fithelwa ga hormone ya basadi ostrogen, e e na le ditamorago mo basadi ba ba sa tholeng ba tshola; le seemo se se ko godimo sa androgens mo banneng. Mo dipalong tsotlhe tsa batho, go nale banna ba le lekgolo le bongwe mo basading ba le lekgolo(motswedi: 2001 World Almanac).
Basadi ba le bantsi ba diragalelwa ke menarche, mme fela ba bo ba kgona go ima ba bo ba tshola bana. Se gore go diragela, lee la mosadi le tshwanetse go kopangwa le la monna ka thobalano, kgotsa ka tiriso ithwadisa mosadi ka maranyane Ithuthuntso ya bong jwa mosadi le dirwe tse di dirisiwang go tshola go bidiwa gynaecology.
Go na le malwetsi a amang basadi fela, jaaka lupus Gape go na le malwetsi a bong a fithelwang thata mo basading jaaka kankere ya lebele, kankerere ya molomo wa popelo, le kankere ya popelo. Basadi le banna ba kgona go nna le dikai tse di farologaneng tsa bolwetsi, gape ba ka amogela ka lafiwa ka mokgwa o o farologaneng. Karolo e ya tshekatsheko ya melemo e ithuthuntshwa ke ba ithuti ba melemo ya bong.
Mo malatsi a ntlha a boimana, ga o ka ke wa lemoga gore bong jwa ngwana ke eng; go ntshiwa ga di hormone ke gone go fetolang tebego ya mme kgotsa rre. Mo ditshidi tse dirang bana ba ba senang bong, bong jwa tsone bo tshwantshangwa thata le jwa mosadi go na jwa ga rre.
[baakanya] Ngwao le Ditiro tsa bong
Mo dingwao tse difitileng, basadi b na le ditiro tsa bone ba le nosi ka fa ngwaong. Mo chabeng e batho ba tshelang ka go tsoma, basadi ba neng kgobokanya dijo tsa ditlhare, diphologolo tse dinnye, ditlhapi le go ithuta go dira dijo tsa masi, fa banna ba ne ba tsoma diphologolo tse ditona. Moitsaanape wa matshelo a batho, o ne a bolela fa basadi ba simolotse go tshela botshelo jo morago ga ba bona fa ba ka nna teng, se se ne sa dira ditiro tse tsa bong go nna tlhabologo go na le diphetogo Botswana
Mo ditso sesha, ditiro tsa basadi di fetogile thata. Traditionally, middle-class women were typically involved in domestic tasks emphasizing child care. For poorer women, especially working class women, although this often remained an ideal,Template:Specify economic necessity compelled them to seek employment outside the home. The occupations that were available to them were, however, lower in pay than those available to men.
Jaaka diphetogo mo ditiro tsa bomme di simolola, mmereko e e neng e le teng, ya basadi e ne ya fetoga go tswa mo lesweng go ya ko ditiro tse go berekwa nako e telele ya go kolomaka, go ya ko ditirong tsa maemo tsa ofising, tse di neng di thoka dithutego e efa godimo, palo ya basadi ba ba neng ba bereka mo bosoleng, e ne ya oketsega ka borataro ka ngwaga ya 1900 go ya ko masome mabedi le boraro ka ngwaga wa 1923. Diphetogo tse tsa ditiro mo tshiriletso, e dirile gore go nne le diphetogo mo boitsholong jwa basadi mo mmerekong, mo go neng ga letelela diphetogo mo basading go nna ditiro le go itebaganya le thuto.
Batho ba emeng ka dinao go boelela ba tekatekanyo ya bong jotlhe le go lekalekana ga ditshwanelo go sa kgathalesege gore ke ba bong bo fe. Ka dikopano tsa diphetogo tsa itsholelo, le maiteko ya ba boeledi ba basadi, mo dingageng tse di lesome tse di fitileng basadi mo metseng e mengwe ba letelelwa go nna le ditiro e seng tsa go bereka mo malwapeng fela.
Although a greater number of women are seeking higher education, salaries often continue to be less than those of men. In the United States women who are ages 30 to 44 and hold a university degree make only 62 percent of what similarly qualified men do, a lower rate than in all but three of the 19 countries for which numbers are available. The nations with greater inequity in pay are Germany, New Zealand and Switzerland.[7]
[baakanya] Thuto
[baakanya] Mafatshe a OECD
[baakanya] Thuto
Dithuto tsa pharologanyo mo bong mo mafetsheng a dikomponing tsa itsholelo le thabololo(OECD)di fokotsegilwe mo dingwageng tse masome mararo. Basadi ba banye bontsi jwa bone ba feditse sekolo sa bo ne se segolwane, mo mafatsheng a a lesome a boferabobedi le masome mararo, mo go ntsi gabedi go na le basadi ba dingwaga tse di masome mabedi le bo masome mararo le bone ba feditse dikole tse di golwane go na basadi ba dingwaga tse masome mathano le masome a borataro le bone. Mo mafatsheng OECD a masome mabedi a masome mabedi le bosupa ba ban a le kitso e e kalo, palo ya basadi ba ba alogileng ko mmadikole go lekana kana go feta banna. Basetsana ba dingwaga tse lesome le bothano, ba solofetsa go nna le botshelo jo bo botoka go na le basimane ba ba lekanang le bone.
Le fa basadi ba le bantsi ba ba alogiwang mo mmadikole mo mafatsheng a OECD, ba amogela selekanyo se se masome mararo a dithuto tsa maranyane le bo engineering, le basadi ba ba mo tshekatshekong tse palo tse di masome ma bedi le bothano and masome mararo le bothano mo mafatsheng a OECD.[8]
[baakanya] O ka tsibogela
- Botsogo
- Ditiro tsa bong
- Mosadi yo fetotseng bong
- Botsogo:
Medical:
- Go tshola ngwaga
- dikakanyo tsa bomme
- dipharologanyo tsa bong
- Obstetrics
Dynamics:
- Go nna mosadi
- ka fa batsadi ba tsewang ka teng mo sechabeng
- Matriarchy
- Misogyny
- Efa wa mo baebeleng
- bong
- Basadi mo boranyane
- Basadi mo sedumeding
Political:
- go buelela basadi
- ithuthuntsho ya bong
- Go nna mosadi
[baakanya] kitso ee kwadilweng go tsweng:
- ↑ monna - definition Dictionary.reference.com
- ↑ mmamosadi - The American Heritage Dictionary of the English Language: Fourth Edition. 2000. Bartleby.com
- ↑ mmamosadi - The American Heritage Dictionary of the English Language: Fourth Edition. 2000. Bartleby.com
- ↑ Samuel Kurinsky. "Jewish Women Through The Ages - The Proto-Jewess En Hedu'Anna, Priestess, Poet, Scientist". Hebrew History Federation. http://www.hebrewhistory.info/factpapers/fp036_women.htm.
- ↑ 5.0 5.1 Wilkinson, Toby A.H. (2001). Early dynastic Egypt (1 ed.). Routledge. p. 74. ISBN 978-0415260114. http://books.google.co.uk/books?id=AR1ZZO6niVIC&pg=PA74&dq=merneith+wife+daughter&cd=1#v=onepage&q=merneith%20wife%20daughter&f=false.
- ↑ "Why is life expectancy longer for women than it is for men?". Scientific American. 2004-08-30. http://www.scientificamerican.com/article.cfm?id=why-is-life-expectancy-lo. Retrieved 2009-10-17.
- ↑ Template:Cite news
- ↑ Women in Scientific Careers: Unleashing the Potential, Organisation for Economic Co-operation and Development, ISBN 92-64-02537-5, Publication Date: 20 November 2006. Retrieved December 2006.
[baakanya] Tswelela o bala tse di latelang
- Chafe, William H., "The American Woman: Her Changing Social, Economic, And Political Roles, 1920–1970", Oxford University Press, 1972. ISBN 0-19-501785-4
- Roget’s II: The New Thesaurus , (Boston: Houghton Mifflin, 2003 3rd edition) ISBN 0-618-25414-5
- McWhorter, John. 'The Uses of Ugliness', The New Republic Online , January 31, 2002. Retrieved May 11, 2005 ["bitch" as an affectionate term]
- McWhorter, John. Authentically Black: Essays for the Black Silent Majority (New York: Gotham, 2003) ISBN 1-59240-001-9 [casual use of "bitch" in ebonics]
- Routledge international encyclopedia of women , 4 vls., ed. by Cheris Kramarae and Dale Spender, Routledge 2000
- Women in world history : a biographical encyclopedia , 17 vls., ed. by Anne Commire, Waterford, Conn. [etc.] : Yorkin Publ. [etc.], 1999–2002
[baakanya] Dikgoge tsa kwa ntle
Template:Wiktionary Template:Wiktionary Template:Commons category
- Ditso
- Ditso tsa basadi mo Amerika
- Ditso tsa go tsena ga basadi mo botsogo ko Fora; dithuthuntso le mekwalo ya BIUM() bona le motoba wa yone
- Bodumedi


text:
Xakao
Xakao ke motsana yo mo kgaolong ya bokone botlhaba jwa Botswana O bonwa gaufi le molelwane wa Namibia, fa noka ya Okavangoe tsenang teng mo Botswana Mo palo bathong ya ngwaga wa dikete tse pedi le bongwe dipalo tsa batho ba ba nnang mo motseng o dine di tsamaya ko seketeng le masome a mane le borobabongwe.
[baakanya] Banni ba namolwa mo luhumeng la nta ya tlhogo
Kago ya matlo a le masome a robabongwe le motso ka tlhwatlhwa ya P840 000 a a agelwang batho ba ba neng ba tlhasetswe ke morwalela mo kgaolong ya Okavango ngogola e tsweletse sentle.Molomaganya ditiro tsa lenaneo la Ipelegeng wa kgaolo ya Okavango, Rre Ogoditsemang Seleme o boletse mo potsolotsong gore mo palong eo go setse go fedile matlo a le lesome le borobabobedi fa a mangwe a le masome a mararo a solofetswe go fela mo kgweding eno ya Mopitlo.Rre Seleme a re mangwe a matlo ao a solofetswe go agwa kwa Xakao, kwa go solofetswe go agwa matlo ale 29, Gunotsoga 15, Kauxwi a le 14, Eretsha a le matlhano, mme kwa Ikoga, Sepopa le Gudigwa go solofetswe go agwa matlo a le mane motse mongwe le mongwe fa kwa motseng wa Kajaja go solofetswe go agwa ntlo ele nngwe fela[1].
[baakanya] Babereki ba Ipelegeng ba maoto a tshupa mo tirong
Le fa gontse jalo, Rre Seleme o ngongoregetse batho ba ba berekang mo lenaneong la Ipelegeng ka go nna boitseme mo tirong ya bone, selo se a rileng se nyafatsa ditiro tsa Ipelegeng mo kgaolong ya Okavango.A re o setse a lemogile gore go na le bagolwane bangwe ba ba palelwang ke boikarabelo jwa go laola babereki ba bone kwa tirong ka lebaka la gore bangwe ke ditsala le masika jalo, jalo.A re ke gangwe le gape a fitlhela babereki bangwe ba seyo mo tirong, bangwe ba tla morago ga nako, bangwe ba ngwega mo tirong fa bangwe ba fitlhelwa ba ntse ka fa tlase ga ditlhare ka nako ya tiro se se leng kgatlhano le tsamaiso ya puso kgotsa melawana ya tsa pereko.O kopile badiri bao go dira tiro ya bone ka botswerere, bonatla, bofefo le ka mowa wa boipelego le lorato go tsholetsa itsholelo ya lefatshe la bone e e ikaegileng ka bone.Rre Seleme a re yo o sa kgoneng go bereka o ka sutela yo mongwe go tsweledisa tiro ya puso.
[baakanya] Dipadi tse dingwe
Coordinates: 18°18′27″S 21°53′22″E / Expression error: Unexpected < operator. Expression error: Unexpected < operator.


text:
[ Home ]
[ Speeches & statements ]
Puo ya Maemo a Setšhaba ya ga Moporesitente wa Aforika Borwa, Thabo Mbeki: Bonno jo bo Kopanetsweng jwa Palamente
8 Tlhakole 2008
Mme Sebui sa Kokoano-Bosetšhaba;
Monnasetilo wa Lekgotla la Bosetšhaba la Diporofense;
Motlatsa-Sebui wa Kokoano-Bosetšhaba le Motlatsa Monnasetilo wa NCOP;
Motlatsa-Moporesitente wa Rephaboliki;
Baeteledipele ba ba Tlotlegang ba makoko a rona a sepolotiki le Maloko a a Tlotlegang a Palamente;
Ditona le Batlatsa-Tona;
Rre Jacob Zuma, Motlatsa Moporesitente wa maloba yo gape e leng Moporesitente wa African National Congress;
Moatlhodimogolo wa rona yo o tlotlegang le maloko a Bosiamisi;
Ditlhogo tsa Ditirelo tsa Tshireletso;
Mmusisi wa Banka ya Risefe;
Ditonakgolo tse di kgethegileng le Dibui tsa Diporofense tsa rona;
Monnasetilo wa SALGA, boratoropo le baeteledipele ba tsamaiso ya dipusoselegae;
Monnasetilo wa Ntlo ya Baeteledipele ba Setso le baeteledipele ba rona ba setso ba ba tlotlegang;
Ditlhogo tsa ditheo tsa puso tse di tshegetsang temokerasi ya molaotheo;
Bakaedi-Kakaretso le baeteledipele ba bangwe ba tirelo ya bosetšhaba;
Batlotlegi, Boambasatara le Bokhomišenara ba Bagolo;
Baeng ba tlotlego, ditsala le bakaulengwe;
Batho ba Aforika Borwa:
Ntetleng mo tiragalong e ya bobedi ya bofelo ya Bonno jo bo Kopanetsweng jwa Palamente ya boraro ya dipuisano tsa ngwga le ngwaga ka kemo ya setšhaba sa rona, go eleletsa Maloko a a Tlotlegang a Palamente ya rona Ngwaga o Mošwa o o itumedisang wa katlego.
Ke na le nametshego ya gore 2008 e tla nna nngwe ya dingwaga tse dintle tsa temokerasi ya rona, jaaka rotlhe re tla dira mmogo go fitlhelela maitlhomo a a botlhokwa a batho ba rona go fitlhelela botshelo jo bo botoka go botlhe. Ke bua se gonne, ka kabakanyo ya rona, ga se gantsi mo setšhaba se bidiwang go leka ka bojotlhe jwa sona go fitlhelela toro e e rileng. Mme se ke taelo e hisitori e tlhomileng mo go rona gompieno.
Ke bua gompieno mo botennyeng jwa ga mme, Epainette Mbeki, MaMofokeng, yo o tlileng go bua molaetsa o o tlhamaletseng go tswa kwa bontsing jwa kwa magaeng a Transkei, ba tshedileng le bona dingwaga di le dintsi. A re bontsi jo bo batla gore rotlhe ba re ipitsang baeteledipele ba bona, re ba bolelele le bangwe ba ba jaaka bone mo nageng, gore a re sa ntse re ineetse mo maikaelelong a rona a gore ka moso e tla gaisa gompieno. Mo sebakeng sa matsatsi a le robedi, ka 16 Tlhakole o tla bo a le dingwaga tse 92. Se a se solofelang jaaka mpho ya letsatsi la botsalo jwa gagwe ke boammaaruri. Ke mo lebogela matsapa a gagwe go nna le rona gompieno, mme ke solofela gore ga re kitla re mo swabisa.
Ke rata gape go tsaya nako e le tlotle Moporesitente Nelson Mandela, mongwe wa borre ba ba itsegeng ba ba ribolotseng temokerasi ya rona, yo tla bong a le dingwaga di le 90 ka 18 Phukwi monongwaga.
Re amogela mo tiragalong e Rre Arthur Margeman, yo o emetseng bagale ba go boekhotiwa ga dibese tsa Alexandra dingwaga tse some-a-matlhano tse di fetileng, ba ba akaretsang Nelson Mandela. Re tlotlegile gape go bo re na le Moh. Jann Turner, morwadia Rick Turner yo o bolailweng ke baamedi ba tlhaolele dingwaga tse 30 tse di fetileng.
Re itumetse gape go bo re na le Rre Dinilesizwe Sobukwe, morwa mogale le moeteledipele yo o maatlametlo, Robert Sobukwe, yo le ena a tlhokafetseng dingwaga tse 30 tse di fetileng morago ga dingwaga tse dintsi tsa go nna mo kgolegelong, go kganelwa le mekgwa e mengwe ya kgatelelo. Re lemoga gape mo gare ga Maloko a a Tlotlegang le baeng, bathei ba bantsi ba United Democratic Front, dingwaga tse 25 tse di fetileng.
Baeng botlhe ba ba tlotlegang ba, ba ba emetseng kgopolo le tsholofelo, ba re gakolola ka go nna teng ga bona gore sa rona ke tiro mo leetong la neeletsano go tsweletsa tsalosešwa gore toro ya botshelo jo bo botoka bo diragalela maAforika Borwa otlhe. Ee, ba emetse keteko ya mowa o o maatla wa batho ba rona, le go tlisa kgwetlho go botlhe ba rona go dira ka ditsela tse di sa tsietseng kgotsa go swabisa ditsholofelo tsa batho.
Re gaufi le go simolola ngwaga wa ditšhelete o o tletseng wa bofelo wa palamente le puso ya ga jaana ya boraro ya temokerasi o morago ga ona re tlileng go tshwara Ditlhopho-Kakaretso tsa bone. Puso ka jalo e ne ya lebisisa sekgala se re tsamaileng go tsenya tirisong morero o re o neetsweng ke batho ka 2004.
Ke itumelela go bua gore re dirile go le gontsi go tsenya tirisong boineelo jo re bo dirileng go batho ka 2004. Le fa go le jalo, e bile e se se se neng se sa solofelwa, go mo pepeneneng gore re sa ntse re na le tiro e kgolo e re tshwanetseng go e dira mo ntlheng e.
Re lebile gore kwa bokhutlong jwa paka ya tiro ya rona, Puso e ikaeletse gore e tshwanetse go tlhoma Dintlha tsa Botlhokwa tse di kwa Setlhoeng (Apex Priorities) tse e tshwanetseng go di ela tlhoko ka tsela e e kgethegileng, go di dirisa jaaka didiriswa tsa go itlhaganedisa tswelopele ya go fitlhelela maikaelelo a batho ba re a neetsweng go a fitlhelela.
Ka boitumelo, Puo ya Maemo a Setšhaba e nneetse tšhono ya go begela Palamente le Setšhaba ka Dintlha tsa Botlhokwa tse di kwa Setlhoeng tse 24, tse Maloko a a Tlotlegang a ka di fitlhelang mo webosaeteng ya Puso mo bekeng e e tlang.
Go tlhongwa ga Dintlha tsa Botlhokwa tse di kwa Setlhoeng go kaya gore maphata otlhe a le mararo a puso, ya bosetšhaba, porofense le ya selegae kwa maemong a maemong a khuduthamaga le a tiragatso, a dira maikano a gore re tla dirisa nako e khutshwane e e kwa pele ga rona go tsweletsa maikaelelo a rona a go fitlhelela maitlhomo a a botlhokwa e leng botshelo jo bo botoka go batho botlhe ba rona.
Tsamaiso yotlhe ya rona ya puso e dira boineelo gore mo pakeng e e tlang, e tla dira ka bojotlhe go fitlhelela ntlha e – Tsamaiso e e Farologaneng (Business Unsual)! Re bua ka Tsamaiso e e Farologaneng re sa kae diphetogo dipe mo dipholising tsa rona tse di tlhomilweng mme e le tebang le tiragatso e e itlhaganedisitsweng e siame e bile e le manontlhotlho ya dipholisi le dithulaganyo tse, gore matshelo a batho ba rona a tokafale, ka bonako e seng moraga ga sebaka se seleele.
Go dira gore se se diragale; re na le dikgato tse di tlhokegang go netefatsa gore Tekanyetsokabo ya Ngwaga le Ngwaga e Tona ya Matlotlo a tla e supang moragonyana mo kgweding e e rebola ditekanyetso tse di tlhokegang go re naya bokgoni jwa go tsenya tirisong Dintlha tsa Botlhokwa tse di kwa Setlhoeng. Dikarolo tsa botlhokwa tsa Dintlha tse ke:
* tsweletso ya go itlhaganedisa kgolo le tlhabololo ya ikonomi;
* go itlhaganedisa tiragalo ya go aga mafaratlhatlha a re a tlhokang go fitlhelela
maitlhomo a rona a ikonomi le a loago;
* go tokafatsa botlhokwa jwa tsereganyo ya rona e e kobiseditsweng kwa Ikonoming
ya Bobedi le go fedisa botlhoki;
* tsweletsa seabe sa dithulaganyo tsa rona tse di kobileng karolo e e botlhokwa ya
thuto le katiso;
* go itlhaganedisa go fitlhelela maitlhomo a rona a boitekanelo go botlhe;
* go ntšhwafatsa tsamaiso ya kgopololo le bosiamisi go gagamatsa ntwa ya rona
kgatlhanong le bosenyi;
* go tshwelela go matlafatsa metšhini ya puso ya rona go netefatsa gore e na le
bokgoni jwa go tsibogela ditlhokego tsa tlhabololo; le,
* go oketsa tsepamo ya rona mo makaleng a botlhokwa tebang le tsamaiso ya rona
ya dikamano tsa boditšhaba, ka tsepamo e e kgethegileng mo dintlheng dingwe tsa
Aforika le dikamano tsa Borwa-Borwa.
Go gaisa ka dinako tse dingwe, maemo a a lebaganeng le setšhaba le naga ya rona, le ditiro tse re di ipeetseng, di tlhoka gore re tlhotlheletse le go rulaganya batho ba rona go dira jaaka bongwe, go dira dilo tsotlhe tse di tshwanetseng go dirwa, re tlhaloganya gore boammaaruri ke gore rotlhe mmogo, re tshotse bokamoso jwa rona mo diatleng tsa rona!
Fa re dira mmogo gotlhe mo nageng, re tshwanetse go tlhaloganya gape gore se re tshwanetseng go nna ka ga sona ke Tsamaiso e e sa Farologaneng!
Fa ke ne ke rulaganya Puo e, mongwe mo gare ga rona o ne a ntshitshinyetsa gore naga ya rona e tletse ka ditsuatsue tse di maatla tse di dirang gore go nne thata go bonela pele gore naga ya rona e tla bo e le kae ka moso.
O ne a tshitshinya gore, go tlhaloganya se a se kayang se le mooko wa boammaruri jo lebaganeng najo mosong o, ke gopole mafoko a a itsegeng a Charles Dickens a bulang padi ya gagwe, A Tale of Two Cities. Ka jalo ke nopola mafoko a, a a mpatletseng mo A Tale of Two Cities:
“E ne e le nako e e gaisang tsotlhe, e le nako e e bosula go di gaisa, e ne e le paka ya botlhale, paka ya boeleele, e le paka ya tumelo, e ne e le paka ya go tlhoka tumelo, e ne e le setlha sa Lesedi, e le setlha sa Lefifi, e ne e le dikgakologo tsa tsholofelo, mariga a go tlhoka tsholofelo, re ne re na le tsotlhe fa pele ga rona, go se sepe fa pele ga rona, rotlhe re ne re ya ka tlhamalalo kwa Legodimong, rotlhe re ne re ya ka tlhamalalo kwa ntlheng e nngwe – ka bokhutshwane, paka eo e ne e tshwana le paka ya ga jaana, mo e leng gore bathati ba ba medumo ba yona ba ne ba pateletsa gore a amogelwe, ka molemo kgotsa ka bosula, mo maemong a a kwa godimo a papiso fela.”
O ka botsa gore a ke dumelana le tshekatsheko e, gore a le nna ke dumela gore re tsene mo pakeng ya tlhakatlhakano, e mo go yona rotlhe re ka se direng sepe ntle le go latlhegelwa ke tsela, re se na bonnete ka dikgato tsa rona, maoto a rona a kgwetla, re boifa bokamoso!
Karabo ya me go potso e ke Nnyaa o o se nang bana ba phefo! Jaaka Puso ya rona yotlhe ke na le bonnete jwa gore metheo e e thusitseng naga ya rona go gatela pele mo dingwageng tse 14 tse di fetileng e sa ntse di momagane. Di tswelela go re naya motheo o o tsepameng o re tshwanetseng go tswelela ka ona jaaka re tsepamisa matlho a rona mo go fitlheleleng maitlhomo a botshelo jo bo botoka go batho botlhe ba rona. Ka jalo rotlhe re tshwanetse go dumela gore re sa ntse re le mo tseleng e e nepagetseng jaaka re tswelela go dira gore sa rona e nne setšhaba se se fenyang.
Le fa go le jalo, jaaka Maloko a a Tlotlegang otlhe, ke itse ntlha ya gore bontsi mo setšhabeng sa rona ba tlhobaediwa ke ketsaetsego ya gore naga ya rona e ya kae mo isagong.
Ba tshwenngwa ke maemo a bosetšhaba a tshoganyetso a naga ya rona e latlhetsweng mo go ona ka dikgoreletso tse di sa solofelwang tsa tlamelo ya motlakase.
Ba tshwenyega ka ditiragalo dingwe mo ikonoming, segolo tlhatlogo e e tswelelelang ya merokotso, ditlhwatlhwa tsa dijo le lookwane tse di tswelelang go gatelela segolo ba ba tlhokang. Ba bangwe mo go ba ba tshwenyega ka kgonego ya seabe sa matshosetsi a go sa iketlang ga ikonomi ya Amerika mo ikonoming ya rona.
Ba tshwenyega ka gore a re na le bokgoni jwa go sireletsa ditshwanelo tsa temokerasi le Molaotheo wa temokerasi o o belegweng ke ka ditlhabelo tse dikgolo. Se se tliswa ke ditiragalo tse di jaaka go latofadiwa ga Mokomišenara wa Bosetšhaba wa Sepodisi, go sekegwa ga Mokaedi wa Bosetšhaba wa Botšhotšhisi jwa Setšhaba, dipoifo ka matshosetsi a go ikemela ga boatlhodi le tsamaiso ya molao, le ditatofatso tsa go dirisa maatla a puso mo maikaelelong a sepolotiki.
Ba tshwenyegile ka gore a naga ya rona e tshosediwa ke bonokwane jwa go fiswa ga diterena di le thararo kwa Tshwane mo kgweding e e fetileng.
Le fa ba lemoga le go tlotla thata ya lekoko le le busang la go tsamaisa merero ya lona, ba tshwenyega ka gore le tshwanetse go tswelela go tshameka karolo ya lona jaaka mongwe wa batakibagolo ba Aforika Borwa wa temokerasi yo o sa kgethololeng go ya ka mmala, bong e bile e le wa tswelelopele.
Go mo pepeneneng gore e ka nna go tlhoka maikarabelo go ikgatholosa matshwenyego kgotsa go a kgaphela thoko jaaka ditsibogo tsa baporofeti ba tatlhego. Kgwetlho ya nnete ke go a tsibogela ka tsela e e tlhagisang molaetsa o o totobetseng go botlhe mo nageng ya rona le dimilione mo Aforika le gotlhe mo lefatsheng ba ba lebileng naga ya rona ka tlhoafalo, gore re sa ntse re tsepame mo maikemisetsong a rona go tswelela go aga Aforika Borwa o o neetseng tsholofelo e seng fela go batho ba rona, mme le go ba bangwe ba ba kwa ntle ga melelwane ya rona.
Tla ke nne pelokgale go re paka eno ya hisetori e batla gore setšhaba sa rona se tshwaragane go gaisa pele le go gagamatsa mesifa yotlhe ya mmele o o golaganeng go samagana le dikgwetlho tsa rona tse di tshwanang le go tshola toro e e re tshotseng rotlhe jaaka re ne re tsamaya mo tseleng e ntšhwa ya go tlhola Aforika Borwa yo o bonwang ka Molaotheo wa rona e ntse e tshela.
Maemo a tshoganyetso a bosetšhaba a a tliswang ke kgaogo ya motlakase a tlisa kgwetlho le go tlisa tšhono go setšhaba sotlhe go tlhalosa boikuelo jwa gore rotkhe re kopane mo tirong le go dira ka tshwaragano go tshola naga ya rona e tsamaya sentle. Se se tshwanetse go re bolelela rotlhe gore tota re mo pakeng ya dikgwetlho, dikgwetlho tse dikgolo. Mme ka lebaka la gore ke paka ya dikgwetlho, ke paka ya ditšhono!
Mo ntlheng e, ke rata go tlhagisa ditebogo le tumalano ya rona ka botlalo le ditshwaelo tse di dirilweng ke Mokhuduthamaga Mogolo wa Anglo American, Cynthia Carroll, fa a ne a eme Mining Indaba ka lefoko mono Cape Town go sa le gale mo bekeng e, ka Labobedi, Tlhakole 5.
Jaaka maloko a a tlotlegang a itse, o rile: “Ga ke kae mathata a tlamelo ya motlakase mono jaaka matlhotlhapelo. Mme Aforika Borwa ga a esi: go na le kgatelelo ya tlamelo mabapi le diporojeke tsa rona tsa katoloso kwa Chile le Brazil.
“Ee, mathata mono a masisi; go a fenya go tlhokega bojotlhe, segolo mo botlhokweng jwa maatla le tshomarelo ya maatla, ga mmogo le go tlhoma mefuta e mengwe ya thebolelo ya maatla. Fela rotlhe re ka tlhama dimphato tse di maatla go samagana le maemo a, re tla tswelela – ke solofela gore re sa gobala… E ga se nako ya go supana ka menwana, mme ke ya go dira mmogo go bona ditharabololo.”
Le fa go builwe jalo, go sa ntse go tlhokega gore re tseye tšhono e go romela maitshwarelo a Puso le Eskom kwa setšhabeng ka maemo a bosetšhaba a tshoganyetso a a dirileng gore rotlhe re samagane le ditlamorago tsa thefosano ya kgaogo ya motlakase. Ke rata gape go leboga baagi botlhe ka bopelotelele le go tlhaloganya ga bona mo maemong a a bokete a ga jaana.
Mo dibekeng tse pedi tse di fetileng, Ditona tsa Diminerale le Maatla le Dikgwebo tsa Setšhaba di tlhalositse mofuta wa maemo a tshoganyetso a re lebaganeng nao le se mongwe le mongwe wa rona a ka se dirang go busetsa maemo tlwaelong. Beke e e fetileng Maloko a a Tlotlegang a ne a nna le tšhono ya go lebagana le dintlha tse.
Boammaaruri ke gore tlhatlogo ya tlhokego ya motlakase mo dingwageng tse pedi tse di fetileng di ne tsa feta mothamo o re neng re o tsentse mo motsweding o. Maamo a thebolo e e kwa godimo a ne a dira motswedi otlhe o nne bokoa kgatlhanong le maemo otlhe a a amanang le go nna teng ga maatla. Mo maemong a, re tshwanetse ra samagana le dikgaogo tse di sa rulaganngwang, mme tsela e le nngwe ya go dira jalo ke go fokotsa tlhokego mme ka go dira jalo re ka nna le mothamo o o botoka wa risefe.
Jaaka puso, tiro ya rona ke go etelela pele le go kopanya setšhaba mo letsholong la tiriso e e botlhale ya maatla e e tla samaganang le kgwetlho e. Gareng ga tse dingwe, re tshwanetse go dirisa mathata a ga jaana go netefatsa gore magae a rona le ikonomi di dirisa maatla sentle go gaisa.
Go na le dikgato tse di diregang tse mongwe le mongwe, malapa le dikgwebo di ka di tsayang. Tsona di tlhagisiwa ke Lefapha la Diminerale le Maatla mme re tla amogela ditshitshinyo dingwe le dingwe tse lona, bakaulengwe, lo re di nayang le go di abelana.
Puso e tla simolola go tsenya tirisong letsholo la go netefatsa go tshubiwa sentle ga dipone, go gotetsa metsi ka maatla a letsatsi le tsamaiso ya bokete jwa dikisara mo matlong, go akaretsa le maemo a matlo mo matlong otlhe a mašwa le ditlhabololo. Re ikuela go malapa a a kgonang go tsiboga ka bonako go ka tsenya tirisong mekgwa e ya go boloka maatla.
Go dule taelo go dikago tsotlhe tsa puso gore di fokotse tiriso ya motlakase, mme tsweetswee le lokologe go ka bolela le go swabisa bao ba sa direng jalo.
Dintlha tsa dikgato tse dingwe tsa boithaopo le tse di beilweng mo Thulaganyong ya Tshomarelo ya Maatla (Power Conservation Programme) di tlhagisitswe ke Ditona mme di tla tlhotlhiwa ka ditherisano le bannaleseabe ba ba farologaneng mme di phasaladiwe.
Mo letlhakoreng la tlamelo, Eskom e dira ka natla go netefatsa go tlhomiwa ga diporojeke tse di thusang tlhagiso ka bonako. Re tsaya dikgato go oketsa mothamo wa tsweletso wa Eskom. Re na le ditlhopha tsa tiro tsa maemo a tshoganyetso tse di samaganang le kgwetlho ya boleng le tlamelo ya intaseteri ya meepo ya malatlha mme re tlile go itlhaganedisa tumelelo le go agwa ga diporojeke tsa gase ya thebaene. Dikgato tsotlhe tse, di dirisiwa mmogo le mekgwa ya go boloka motlakase, di tla tokafatsa netefaletso le go oketsa mothamo wa risefe.
Thulaganyo e kgolo ya kago ya Eskom ya sešweng, tsamaiso le mothamo wa thebolo di tla tswelela pele; mme fa go kgonega, diporojeke tse dingwe di tla itlhaganedisiwa. Mo ntlheng e, ke rata go leboga lekala la poraefete go ikemisetsa go thusa fa le ka kgonang. Mo kopanong le Monnasetilo wa General Electric mo bekeng e e fetileng, General Electric e ne ya ithaopa go thusa ka go reka didiriswa tse di sa bonweng bonolo tsa thebaene boemong jwa rona. Mo Aforika Borwa ditlamo tsa rona tse dikgolo jaaka Sasol, Anglo le BHP Billiton di buisana le Mafapha a Diminerale le Maatla le Dikgwebo tsa Setšhaba go bona ditharabololo tse di tlhwatlhwatlase mme di tswelela tsa mathata a thebolo. Tsela e ke ya kgato e e tshwanang go na le go supana ka menwana.
Ke rata go leboga intaseteri ya meepo ka tsela e ba re thusitseng le ikonomi go rarabolola bothata jo bo re wetseng ka 24 Ferikgong. Re tla dira mmogo go fokotsa seabe se segolo sa ditiragalo tse mo intasetering e.
Maiteko a a kopanetsweng le ditherisano ke mooko wa tsibogo ya rona go maemo a a tshoganyetso. Ditlhopha tsa tiro di setse di dira mo makaleng a mantsi. Beke e e tlang Ditonakgolo tsa Diporofense di tla bitsa dipitso tsa tsona le Boratoropo go rulaganya le go tsenya tirisong mekgwa ya go somarela maatla mo go Bommasepala botlhe go ralala naga. Ba tla tshegediwa ke ditlhopha tsa setegeniki go tswa go EDI Holdings, Eskom le National Energy Efficiency Agency. Lefapha la Diporofense le Dipusoselegae le tsa rulaganya tiragalo e le tshegediwa ke Mafapha a Diminerale le Maatla le Dikgwebo tsa Setšhaba.
Ke tla rulaganya kopano ya Ditlhopha tsa Tiro tse di Golaganeng tsa Moporesitente (Joint Presidential Working Groups) go momaganya dikgato tsotlhe mme moragonyana re tla itsise setlhopha sa ‘Bagale ba Maatla’ (‘Energy Champions’) se se nang le maAforika Borwa a a maatlametlo e bile a na le kitso a a tla thusang puso ka letsholo la tshomarelo ya maatla le go itsise babeeletsi le ditšhaba ka ga maemo a nnete le gore ba ka thusa jang go samagana le dikgwetlho tsa rona tsa ga jaana.
Tona ya Matlotlo o tla re neela tshedimosetso e ntsi mo puong ya Tekanyetsokabo ka ga tshegetso e puso e tla e rebolelang letsholo la tshomarelo ya maatla le go Eskom mo thulaganyong ya kago ya yona.
Re lebagane le maemo a tshoganyetso mme re ka fenya mathata a mo nakong e khutshwane. Maemo a a supa ka tlhamalalo gore paka ya motlakase o o tlhwatlatlase thata o montsi e fedile. Le fa go le jalo, ka ntlha ya mothamo o mogolo wa tlhotlho o o leng teng, mo nakong e telele e e tlang, ikonomi ya rona e tla nna e ntse e le mo gare ga diikonomi di le mmalwa tsa motlakase o o rekegang.
Re ikonomi ya metswedi ya diminerale. Ka jalo re tshwanetse go tswelela go tshegetsa intaseteri ya meepo. Go a itshupa gore fa re ka tswelela mo tseleng ya kgolo ya rona jaaka naga e e tlhagisang, re tla tshwanelwa ke go tswelela go tshegetsa intaseteri e e dirisang. Fela go botlhokwa gore dikgwebo tsotlhe di somarele maatla. Ee, tshomarelo ya maatla ka boyona e tlisa tšhono ya ikonomi.
Ka jalo, tla re diriseng maemo a a tshoganyetso go tlhoma metheo e e tlhokegang ya isago ya tshomarelo ya maatla, e re ka se e tileng. Tlaa re netefatseng gore diatla tsotlhe di ikemiseditse go samagana le ditsuatsue tse di re wetseng, re rotloediwa ke gore maemo a rona a batla Tsamaiso e e Farologaneng!
E ke yona tsela e re tshwanetseng go e dirisa jaaka re tswelela go ipaakanyetsa go nna baamogedi ba baeng ba FIFA Confederations Cup ka 2009 le Sejana sa Lefatshe sa Kgwele ya Dinao sa 2010 sa FIFA se se tla simololang mo nageng ya rona mo matsatsing a le 854 go simolola gompieno. Ke bua ntlha e e botlhokwa e fa, gonne dikgwetlho tse re lebaganeng natso ga jaana, di dira gore bangwe kwa mafelong mangwe mo lefatsheng ba simolole go botsa gore a re tla kgona go tshola dikgaisano tseo ka katlego.
Ee, ga ke na pelaelo ya gore re tla tlotla maikano a rona go FIFA le setšhaba sa lefatshe sa batshameki le barati ba kgwele ya dinao go tlhola maemo a a maleba a go tshola Sejana sa Lefatshe sa Kgwele ya Dinao sa FIFA se se gaisang fa e sale.
Maikutlo a re a bonang go tswa mo makaleng otlhe a baagi ba Aforika Borwa le kwa ntle ga naga, a tlhagiswa ke tswelelopele e re dirang letsatsi le letsatsi ka dithulaganyo tsotlhe tsa rona, ke a Tsamaiso e e Farologaneng: diatla tsotlhe di emetse 2010! Mme re tshwanetse go netefatsa gore re tsweletsa mokgwa o.
Re a itse gore ntlha e e botlhokwa ya dipaakanyo tsa rona e tshwanetse go nna go bopa setlhopha se se maatla sa Aforika Borwa se tla dirang gore rona le lekala lotlhe la kgwele ya dinao re ipele. Ke dumela gore Mokgatlo wa Kgwele ya Dinao wa Aforika Borwa (SAFA), bakatisi ba rona ba eteletswe pele ke Carlos Alberto Parreira, le batshameki ka bobona ba itse ka ga maikarabelo a magolo a ba a rweleng go siamisa setlhopha sa bosetšhaba se rona le Aforika re ka ipelang ka sona.
Re rata gape go leboga Springboks go supa tsela fa ba ne ba fenya Sejana sa Lefatshe sa Rugby ngogola. Se se tshwanetse go tlhotlheletsa Bafana Bafana, jaaka se tshwanetse go tlhotlheletsa ditabogi tsa rona tse di tla gaisanang kwa Metshamekong ya Diolimpiki kwa Beijing moragonyana monongwaga.
Tla ke boele kwa Dintlheng tsa Botlhokwa tse di kwa Setlhoeng tse ke di umakileng.
Go tswelela go itlhaganedisa kgolo ya ikonomi le tlhabololo re tla tsenya tirisong Leano la Pholisi ya Tiro ya Intaseteri (Industrial Policy Action Plan). Puso e tla tswelela ka thulaganyo ya rona ya diitaseteri le go tswelela go tlhola ditšhono tsa kgolo le go tlholwa ga ditiro. Mo ntlheng e go beetswe thoko dibilione tse R2,3 tsa maiteko a pholisi ya diintaseteri le dibilione tse R5 tsa dituelo tsa lekgetho mo dingwageng tse tharo di tla tshegetsa pholisi ya diintaseteri.
Go dira mmogo le kgwebo le badiri, re tla tlhoma ka bonako, mananeo a tiro a botlhokwa mo makaleng a mananeo a a seng teng, jaaka meepo le diminerale, didiriswa tsa badirisi, thekiso go kobilwe go tokafadiwa ga tshegetso go dikgwebopotlana, kago, diintaseteri tsa botlhami, temothuo le tshilo mo temothuong.
Ke rata gape go gatelela gore re sa ntse re ikemiseditse go tshegetsa lekala la dirori mme ka jalo re tla netefatsa gore tshegetso e e neelwa lekala le ka Thulaganyo ya Motor Industry Development Programme le a tswelediwa.
Mo maemo a ikonomi e e kwa godimo, re tla tswelela go tsweletsa kemo ya matlole e e tshegetsang kgolo e e tswelelang ya ikonomi le tlhabololo le go fokotsa bokoa jwa rona jwa ka kwa ntle.
Go itlhaganedisa tiragalo ya go agiwa ga mafaratlhatlha re tla konosetsa go tlhomiwa ga leano le le momagantsweng la mafaratlhatlha, ka kgatelelo mo tshomarelong ya maatla. Se se akaretsa go momaganya dithulaganyo tsa Dikgwebo tse e leng tsa Puso le go tlhagisa maano otlhe a mafaratlhatlha, dithoto le mafaratlhatlha a mangwe, dipeipi tsa maatla, thekenoloji ya tshedimosetso le dikgokagano, mafaratlhatlha a ditsela, metsi le motlakase, e le ka nako ya tsona le ka lefelo le di leng mo go lona.
Go kgabaganya maano a, se se botlhokwa thata ke thekenoloji ya tshedimosetso le dikgokagano e le yona e e tsamaisang makala a mangwe e bile e le lekala ka boyona. Ka jalo, re tla konosetsa monongwaga go newa laesense le go tsenya tirisong Infraco. Go setse go na le madi a a neetsweng Sentech go ka nna morekisi wa inthanete e e sa diriseng megala ga mmogo le go dirwa ya dijitale. Ka tirisano le dipuso tse dingwe mo kontinenteng le lekala la poraefete, re tla konosetsa tiro ya go tlhagisa megala ya ka fa tlase ga lewatle.
Go sa le jalo, re ikemiseditse go tlamela ka kgaso ya dijitale go 50% ya baagi kwa bokhutlong jwa ngwaga. Mme se se golaganeng naso e tla nna leano la tlhagiso mo go tlhongweng ga Set Top Boxes ya Aforika Borwa, e leng se se tshwanetseng go konosediwa kwa bogareng jwa ngwaga.
Morago ga go lemoga bonya bo puso e diragatsang dikopo tsa peeletso malebana le dintlha tse di jaaka theko ya lefatshe, ditshekatsheko tsa seabe sa mafaratlhatlha le tikolo tse tsotlhe tse di ka di tsayang ka dinako dingwe di ka rotloetsa kgotsa tsa nyemisa mooko ditshwetso tsa babeeletsi, re sweditse mo moweng wa Tsamaiso e e Farologaneng, gore tiro e tswelele ka bonako go tlhoma tikwatikwe ya megala e ka yona baabeletsi le puso ba ka elang tlhoko ditsamaiso tse. Tiro e e setse e simolotse.
Ntlha ya Setlhoa sa Dintlha tse di Botlhokwa tsa puso e tla nna tsepamo mo dintlheng tsa tlhabololo ya dinonofo. Tiro ya go leba gape Leano la Bosetšhaba la Tlhabololo ya Badiri e tla konosediwa monongwaga, le diporojeke tse setlhopha se se kopaneng sa puso, kgwebo le ditheo tsa thuto se se rulagantsweng ka fa tlase ga Joint Initiative on Priority Skills Acquisition (JIPSA) e tla gagamadiwa.
Ee, re rotloediwa thata ke tsibogo e e siameng go tswa kwa lekaleng la poraefete jaaka e supilwe ke boineelo jwa diCEO tse 70 tsa ditlamo tse di leng teng kwa Johannesburg Securities Exchange go dirisana le puso mo go samaganeng le kgwetlho ya tlhaelo ya dinonofo.
Mo godimo ga tiro e, mo nakong e e tlang re baya kwa pele ditsereganyo tse dingwe mo dikholejing tsa FET, diSET, neelwa didiriswa ga dikolo tse di kwa maemong a a kwa tlase re di imolola maikarabelo a go duedisa, le go itlhaganedisa katiso-mo-tirong ya dialogane tsa porofešenale.
Morago ga go siamisa makoa mo thulaganyong ya rona ya Thuto ya Bagodi ya Motheo, a re a lemogileng ngogola, mo kgweding e re tla goeletsa letsholo la botlhe la thutopuiso Kha Ri Gude (tla re ithute). Lona le tla akaretsa go katisiwa ga bakatisi ba ba tla tlamelang ka dithuto tsa thutopuiso ya motheo go bagolo le bašwa ba le 300 000 ka 2008.
Mme Sebui le Monnasetilo;
Kwa botennye jwa dithulaganyo tsa rona tsa ikonomi ke, e bile go tshwanetse ga tswelela go nna, go ela tlhoko gore a tswelelopele ya tsona e thusa go tokafatsa boleng jwa matshelo a maAforika Borwa otlhe, di dira jaaka dibetsa tsa botlhokwa mo Ntweng kgatlhanong le Botlhoki le go itlhaganedisa maiteko a rona a go fitlhelela maitlhomo a a jaaka go fokotsa botlhokatiro le go tsweletsa maikaelelo a boitekanelo go botlhe.
Mo thulaganyong ya go tlamela ka mafelobonno a batho a a isegang, ga jaana re kgona go rebola matlo a le 260 000 ka ngwaga, mme go fitlheletswe tumalano le SALGA go kganela thekiso ya lefatshe le le ka dirisediwang thulaganyo ya kago ya matlo.
Ka tswelelopele e re e dirang mo ditsereganyong tse di farologaneng tsa go fokotsa botlhoki, re tswelela go samagana le makoa a mantsi, go akaretsa Molaokakanywa wa Tsamaiso ya Tiriso ya Lefatshe (Land Use Management Bill), go konosediwa ga dikgetse tsa pusetso ya mafatshe, le tlhabololo le go tsenngwa tirisong ga thulaganyo ya tlhabololo ya metseselegae.
Tse ke dingwe tsa dintlha tse re tla di elang tlhoko monongwaga, le go netefatsa gore re fitlhelela maitlhomo a re a ipeetseng.
Ntlha e nngwe e e Botlhokwa ya kwa Setlhoeng ke go tlhalosa leano le le momaganeng e bile le akaretsa le le kgatlhanong le botlhoki le le samaganang segolo le dikarolo tsa setšhaba tse di angwang thata ke bothata jo. Tsona di akaretsa bana, basadi, bašwa, batho ba ba tshelang kwa magaeng le kwa mafelong a baipei mo metsesetoropong, batho ba ba golafetseng kgotsa ba malwetse a a tseneletseng le batsofe.
Gareng ga ditsereganyo tsa botlhokwa tse di tshitshintsweng ke: go atolosa lenaneo la ditiro tsa setšhaba, dithuso tsa tiro tsa go tlhoma ditiro ka tlhamalalo tsa ditlhopha tse di lebilweng, go tsweletsa bokgoni jwa lekala la tiro, go tokafatsa thuto le katiso, go tokafatsa ditirelo le dithoto mo baaging ba ba tlhokang, ditsereganyo tse di rileng mo malapeng a a tlhokang, le go netefatsa tiro ya ditheo tse di tshegetsang basadi le makala a mangwe. Gareng ga tse dingwe, re tla sekaseka tsamaiso ya bong gore re tokafatse dintlha tsotlhe tse di amanang le matlafatso ya basadi.
Go nyalana le maiteko a, ke porojeke e e kgethegileng ya go tlhatlhoba ditsereganyo tse di tlhokegang go samagana le bana ba ba mo kotsing ba ba kwa godimo ga dingwaga tse 14.
Fela rotlhe re tla dumalana gore setšhaba sa rona segolo batlhoki, se ka se kgone go emela maano le ditherisano le dithutano – le fa di le botlhokwa go le kalo. Le fa go le jalo, bontsi jwa ditsereganyo tse di kgonegang ke dilo tse puso e setseng e di dira le fa di ise di momaganngwe sentle. Ka jalo, mo moweng wa Tsamaiso e e Farologaneng, puso e ikaelela monongwaga go gagamatsa letsholo la go batla malapa a a rileng le batho ba ba tlhokang thata le go tsenya maano tirisong a a tla ba thusang, mo pakeng eo, go fokotsa botlhoki jo bo malapeng ao.
Mo ntlheng, re tla tlhoka Phaposi ya Bosetšhaba ya Ntwa Kgatlhanong le Botlhoki e e kopanyang mafapha a a jaaka Tlhabololo ya Loago, Diporofense le Pusoselegae, Kgwebo le Intaseteri, Temothuo le Merero ya Mafatshe, Ditiro tsa Setšhaba le Boitekanelo ga mmogo le botsamaisi jwa diporofense le jwa selegae, tse di tla dirang le dingo le kgwebo go batla ditsereganyo tse di tlhokegang mo malapeng a a rileng mme di a tsenye tirisong ka bonako.
Monongwaga re tla leba dintlha tse di leng botlhokwa mo ntweng ya naga kgatlhanong le botlhoki, re kobile kakaretso ya ikonomi. Tsona ke:
* go itlhaganedisa kagosešwa ya mafatshe le temo ka maano a a tletseng a theko ya lefatshe, go tsenngwa tirisong go go botoka ga ditirelo tsa tshegetso ya temothuo le tlamelo ya malapa ka dijo, le go tokafatsa lotseno le phitlhelelo ya MAFISA go tlamela ka sekoloto se sennye mo lekaleng le: go tla tsepamiwa mo mafelong a a tletseng ka banni ba dipolase le a a nang le dielo tse di kwa godimo tsa go fudusiwa, mme re ikaelela go oketsa dikgwebo tsa bantsho mo tlhagisong ya temothuo ka 5% ka ngwaga, le go runwa ga beng ba ba lefatshe go tla itlhaganedisiwa;
* Tekanyetsokabo e tla tlamela ka koketso mo tsamaiso ya dithebolelo tsa loago ka go lekanya dingwaga tsa tetla tsa phenšene ya botsofe go nna 60, ka jalo banna ba le halofo ya milione ba tla tswelwa mosola;
* go gagamatsa maiteko a a setseng a simolotse go oketsa thuso go dikoporasi le dikgwebopotlana tse di akaretsang basadi, ka kgatelelo mo go tlameleng ka katiso le mebaraka, go akaretsa go ba golaganya le mafelo a a setseng a tlhomilwe;
* go oketsa thulaganyo ya Tirelo ya Bosetšhaba ya Bašwa go akaretsa tlhatloso e e kwa godimo ya Tlhabololo ya Dinonofo tsa Bosole ya Letsholo la Tshireletso la Bosetšhaba la Aforika Borwa go tloga go 4 000 ya ga jaana go ya go 10 000. Dimilione tse R700 di setse di neetswe SANDF go simolola go godisa thulaganyo e;
* go gagamatsa Thulaganyo ya Ditiro tsa Sešhaba e e Katolositsweng, ka go fetisa maitlhomo a a beilweng, go supile bokgoni jwa go tsaya batho ba bašwa: e tla akaretsa go okediwa ga go tsenngwa ga batho ba bašwa mo thulaganyong e go tsweletsa mafaratlhatlha a botlhe, go atisa gabedi palo ya bana ba ba kwadisitsweng mo Tlhabololong ya Bana ba Bannye go ya go 600 000 ka mafelo a mašwa a le
1 000 le barutabana ba feta 3 500 ba ba katisiwang le go thapiwa, le go oketsa palo ya batlhokomedi. Bokana ka R1 bilione ya tlaleletso e beetswe thoko go mananeo a a ka fa tlasse ga EPWP; mme sa bofelo,
* go tlhagisa tsela ya ditlhagiswa tse di ka rekwang ke puso go tswa go dikgwebo tse dinnye, tse di magareng le tse dipotlana; le ka Small Enterprises Development Agency e tlhoma tsamaiso e e masisi go netefatsa gore paka ya tuelo ya matsatsi a le 30 e a latelwa.
Re tla diragatsa gape thulaganyo ya go itlhaganedisa tlhabololo ya mafelobonno a batho, ka maiteko a a gagametseng, jaaka ntlha e nngwe e e botlhokwa ka bonako, go itlhaganedisa phitlhelo ya metsi, kgelelaleswe le motlakase go botlhe, gore ka 2014 re bo re na le mafelobonno a batho a a nang le seriti le phitlhelelo ya malapa otlhe go ditirelo tse.
Go itlhaganedisa go fitlhelela maikaelelo a rona a boitekanelo go botlhe go akaretsa go gagamatsa go tsenngwa tirisong ga Leano la Lenaneo la Bosetšhaba kgatlhanong le HIV le AIDS. Re ikaelela gape mo tsamaong ya ngwaga go fokotsa seelo sa ba ba dirisang kalafi ya TB sentle go tswa go 10% go ya go 7% ka go katisa badiredi ba tsa pholo ba feta 3 000 go lwantsha bolwetse jo le go netefatsa gore balwetse ba TB e e sitang melemo ba bona kalafi.
Re ikaelela go konosetsa tiro ya tshireletso ya tsamaiso ya loago, ka thuso ya ditherisano tse di setseng di simolotse le balekane ba loago.
Jaaka rotlhe re tsholetsa diatla tsa rona mo Tsamaisong e e Farologaneng re tshwanetse gape go gagamatsa puisano ya bosetšhaba mo dintlheng tse di re tlhalosang jaaka naga.
Dintlha tse pedi tse di ntseng jalo di tlhoka go umakiwa go se nene.
Ya ntlha ke tshitshinyo ya gore re tlhome maikano a a tla bolelwang ke baithuti mo dikopanong tsa sekolo mo mesong, ga mmogo le Maikano a Bašwa a a tlhagisang meono ya maitsholo a botho le kopano ya botho mo go maAforika Borwa otlhe. Tona ya Thuto o tla tlhalosa puisano ya setšhaba ka dintlha tse mo bekeng e e tlang.
Ntlha ya bobedi ke ka ga maina a thutalefatshe le a mafelo, a a tlhokang tsamaiso e e golagantsweng mo diporofenseng tsotlhe gore re tlhome motheo wa diphetogo tse re di tshitshinyang. Re tla goeletsa tsamaiso e e golaganeng e mo tsamaong ya nako, ka ketelelopele ya Khansele ya Aforika Borwa ya Maina a Mafelo le Dikomiti tsa yona tsa Diporofense.
Mme Sebui le Monnasetilo,
Fa re ne re lebile ntlha ya bosenyi mo Bonno jo bo Kopanetsweng jwa Palamente ngogola, re tlhalositse kamego e kgolo e seng fela ka dielo tse di kwa godimo tsa bosenyi, mme le ka ga gore maemo a bonala a etegela segolo fa re labile polao – e gwetlha seelo sa ditlhabolo fa e sale go fitlhelelwa ga temokerasi.
Ngogola, re ne ra tsena mo tirisanong le kgwebo le makala a mangwe a baagi, go tlhoma leano le le tletseng la go tokafatsa tsamaiso ya botsamaisi le bosenyi ka botlalo.
Mo ntlheng e, ka mowa wa Tsamaiso e e Farologaneng, Kabinete e dumalane ka setlhopha sa diphetogo tse di tlhokegang go tlhoma tsamaiso ya bosiamisi le bosenyi e ntšhwa ya segompieno, e e dirang sentle e bile e fetogile. Gareng ga tse dingwe, se se tla akaretsa go tlhoma setheo se se golaganyang sa botsamaisi sa tsamaiso e kwa maemong otlhe, go tloga go a bosetšhaba go ya go a selegae, go golaganya baatlhodi le bommagiseterata, sepodisi, batšhotšhisi, ditirelo tsa tlhabololo le Boto ya Thuso ya Semolao, ga mmogo le ditsereganyo tse dingwe, go akaretsa go matlafadiwa ga Diforamo tsa Sepodisi sa Baagi.
Jaaka Maloko a a Tlotlegang a itse, mangwe a maiteko a a setse a simolotse, fela re na le bonnete jwa gore, fa otlhe a ka diragadiwa ka tsela e e golaganeng ya tirisano, seabe se ka nna kwa godimo mo ntweng ya rona kgatlhanong le bosenyi. Ditona tsa Setlhopha sa Bosiamisi, Thibelo ya Bosenyi le Tshireletso di tla tlhalosa dintlha ka ga se le maiteko a mangwe mo tsamaong ya beke e e tlang.
Mo tsamaong ya ngwaga o, re tla dira Melaokakanywa ka ga phetolo ya boatlhodi ka ditherisano le baatlhodi le bommagiseterata, re konosetso leano le le ikaeletseng go matlafatsa taolo ya melelwane le tshireletso, re phedise gape le Tšhata ya Batswasetlhabelo, ela tlhoko ntlha ya disenyi tse di boelelang, le go tswelela ka go tsenya tirisong mekgwa e mengwe ya go bona dikatlenegiso go tswa go Khomišene ya Nnete le Poelano.
Re rotloediwa ke tiro ya go gagamatsa ntwa kgatlhanong le bosenyi jo bo rulagantsweng, ga mmogo le dikatlenegiso tsa Khampepe Judicial Commission ka ga tiro le lefelo la Bokaedi jwa Ditiro tse di Kgethegileng (Directorate of Special Operations) ga mmogo le go tswelela go sekaseka ntlha e, go akaretsa go fetolwa ga Tsamaiso ya Bosiamisi le Bosenyi, kwa bokhutlong jwa Mopitlwe monongwaga, re tla dirisana le Palamente ka molao le ditse tse di tlhokegang go tswelela go oketsa bokgoni jwa rona kgatlhanong le bosenyi jo bo rulagantsweng.
Se se tla tswelelang go re kaela jaaka re tsaya kgato e e tla nna boineelo jwa puso go lwantsha bosenyi jo bo rulagantsweng le go tokafatsa botsamaisi, bokgoni le momagano ya ditheo tsa semolao tsa rona.
Se se botlhokwa ke gore, katlego ya rona go lwa kgatlhanong le bosenyi e ikaegile ka tirisanommogo ya rona rotlhe jaaka maAforika Borwa a a ikobelang molao, re rotloediwa ke melawana ya molao, tlotlo ya boatlhodi le go latelela ditshwanelo tse di lekanang tsa botho, tse Molaotheo wa rona o re rotloetsa go di latela mo matshelong le ditiro tsa rona tsa letsatsi le letsatsi.
Maloko a a Tlotlegang;
Re tla tswelela monongwaga ka maiteko a go tokafatsa didiriswa tsa puso gore e fitlhelela maikarabelo a yona go baagi. Mowa wa Tsamaiso e e Farologaneng o tshwanetse go dira mo go botlhe ba ba rweleng maikarabelo a go nna badiredi ba setšhaba.
Go na le dintlha tsa botlhokwa tse di bonolo tse re tla di lebang, jaaka karolo ya maiteko a go tokafatsa thulaganyo le bokgoni jwa puso.
Sa ntlha, go dumalanwe mo makaleng otlhe a puso gore segolo diphatlhatiro tse di masisi di tshwanetse go tladiwa mo dikgweding tse thataro tsa gore di tlhagelele. Lefapha la Tirelo ya Baagi le Botsamaisi le tla tlhoma tsamaiso ya go ela tlhoko go tsenngwa tirisong ga tshwetso e.
Sa bobedi, ka Motsheganong wa ngwaga le ngwaga (le mo dikgweding tse pedi tsa ngwaga wa ditšhelete kwa maemong a dipusoselegae) batsamaisi ba ba ba kwa godimo ba tshwanetse go bo ba rometse Ditumalano tsa Tiragatso ya bona kwa bothating jo bo maleba. Kantoro ya Khomišene ya Ditirelo tsa Setšhaba e tla tlhoma tsela ya go ela tlhoko ntlha e.
Sa boraro, ka go lemoga go Lefapha la Merero ya Selegae le ama botshelo jwa moagi mongwe le mongwe, monongwaga re tla gagamatsa go tsenngwa tirisong ga leano la diphetogo le le dumetsweng ke Kabinete. Lona le akaretsa go tokafatsa marara a IT, go karisa badiri mo marareng a mašwa a, go kumola ba ba dirang bonweenwee le go leka karata e ntšhwa ya ID.
Tokafatso ya tiragatso mo tirelong ya setšhaba e ikaegile gape ka boleng jwa boeteledipele jo bo newang ke botsamaisi jwa khuduthamaga le jo bo kwa godimo. Gape, go botlhokwa go tsweletsa boineelo jwa bathapiwa ba setšhaba mo ditirong tsa bona – tiro e e leng ya boeteledipele, badiredi ba setšhaba ka bobona le mekgatlo ya diyunione tsa badiri.
Mo ntlheng e, monongwaga, ka puisanao le diyunione tsa badiri, re tla rulaganya Samiti ya Lekala la Setšhaba go dira ka dintlha tse gore mowa wa Batho Pele o diragadiwe gotlhe mo tirelo ya puso e rebolwang teng.
Ka tirisano le balekane ba loago, re tla netefatsa gore, kwa bokhutlong jwa monongwaga, Thulaganyo ya Bosetšhaba e e Kgatlhanong le Bonweenwee ya bobedi e a amogelwa, le gore leano la tiro le le dumalanweng le kgwebo le tsenngwa tirisong. Kwa maemong a pusoselegae, re tla thusa bommasepala ba le 150 go tlhoma maano a bona a a kgatlhanong le bonweenwee.
Monongwaga re tla tswelela go gagamatsa maiteko a go matlafatsa bokgoni jwa dipusoselegae go elana le Leano la Dipusoselegae (Local Government Strategic Agenda) la dingwaga tse 5. Go netefatsa keletlhoko e e tseneletseng mo ntlheng e, SALGA e dumetse go tlamela ka dipegelo tsa dikwatara tsa tiro e e dirwang.
Go kgona go tokafatsa tirelo e e rebolelwang ditlhopha tse di bokoa jaaka bagale, basadi le bašwa, re tla leba gape ditheo tse di rwesitsweng maikarabelo a go diragatsa ditiro tse le go tlhatlhoba dipaakanyo tse di maleba, go akaretsa tshekatsheko ya ditheo tsa puso tse di tlhomilweng go lebagana le merero ya tlhabololo le matlafatso ya bašwa.
Bontsi jwa dikgwetlho mo tirong ya rona tse re setseng re di bone di bakwa ke makoa a a malebana le thulaganyo ya rona. Ka jalo jaaka karolo ya Dintlha tsa Botlhokwa tse di kwa Setlhoeng, mo pakeng e e tlang re tla konosetsa ditiragalo tse di tla re kgontshang go oketsa bokgoni jwa puso jwa go tsenya tirisong maano a a momaganeng, a a akaretsang maemo otlhe a puso.
Maloko a a Tlotlegang;
Thulaganyo e re e tlhalositseng e akaretsa boineelo jo naga ya rona e dumalaneng ka jona le boeteledipele jwa kontinente ka African Peer Review Mechanism.
Tsepamo ya rona mo go rotloetseng Lenaneo la Aforika mongwaga, e tla bo e le ka ga go matlafatsa ditheo tsa Aforika, go akaretsa Kitlano ya Aforika le thulaganyo ya yona ya tlhabololo, NEPAD.
Se re tla se dira re rotloediwa ke maikaelelo a a tshwanang a batho ba kontinente a momagano e kgolo go latelela kitlano ya kontinente mo maemong otlhe. Kgato e e botlhokwa mo ntlheng e ke thulganyo ya ditheo tsa dikgaolo le ditiragalo tse di kobisitsweng go fitlhelela momagano ya dikgaolo.
Re tla tswelelela go ineela mo lefelong la kgwebo le le gololosegileng mo Southern African Development Community, le go solofela go dirisa Bonnasetilo jwa rona jwa SADC jwa 2008/2009 go matlafatla dikeletso tsa kgaolo mo dintlheng tse.
Mo bokaelong jo, gape, gore re tla tsweletsa dikamano tsa maphatamabedi le tsa maphatamantsi le baagisani ba rona le European Union, go netefatsa gore ditherisano tsa rona ka ga Ditumalano tsa Dimphato tsa Ikonomi di konosediwa ka bonako jo bo kgonegang, go ikaegilwe ka go itlhaganedisa tlhabololo ya kgaolo ya rona.
Mo ngwageng o o fetileng, re diragaditse maikarabelo a SADC go thusa boeteledipele jwa sepolotiki jwa Zimbabwe go bona tharabololo e e tswelelang ya mathata a sepolotiki a ba lebaganeng nao. Re nnile le tšhono kwa AU Summit kwa Addis Ababa ya go kgona go rebola pegelo e e botlalo go boeteledipele jwa SADC ka ga ntlha e.
Ka bokhutshwane, matlhakore a a amegang mo ditherisanong a fitlheletse tumalano e e tletseng mo dintlheng tsotlhe tse di amanang le merero e matlhakore a a tshwanetseng go samagana nayo. Yona e akaretsa dintlha tse di amanang le Molaotheo, tshireletso, bobegakgang, melao ya ditlhopho, le merero e mengwe e go ntseng go sa utlwanwe ka yona dingwaga di le dintsi. Melao e e maleba mo ntlheng e e setse e dumeletswe ke palamente, go akaretsa diphetogo tse di tlhokegang tsa molaotheo. Se se setseng fela, ke ntlha ya tsamaiso malebana le nako le mokgwa wa go tsenngwa tirisong ga Seralwa sa Molaotheo se go dumalanweng ka sona.
Ka jalo, re golagana le Ditlhogo tsa Dinaga le tsa Dipuso tsa SADC mo go akgoleng maphata a Ditherisano tsa Zimbabwe ka diphitlhelelo tsa bona tse di duleng diatla e bile re ba rotloetsa go dira mmogo go rarabolola ntlha e e setseng ya tsamaiso. Jaaka go kopile Ditlhogo tsa Dinaga le tsa Dipuso tsa SADC re sa ntse re ikemiseditse go tsamaisa ditherisano tsa Zimbabwe. Le fa go le jalo, re eleletsa batho ba Zimbabwe katlego mo ditlhophong tse di beetsweng go tshwarwa ka 29 Mopitlwe.
Dikamano tsa rona tse di maphatamantsi le Democratic Republic of Congo di a tswelela, jaaka re rata go nna le seabe mo maitekong a go thusa bagarona ba naga eo go fitlhelela kagiso ya leruri, le go tsenya tirisong thulaganyo ya bona ya kagosešwa le tlhabololo.
Puso ya rona e tla tswelela go tshwarwa ke ditiragalo tse di diragalang kwa Kenya, Chad, Burundi, Darfur kwa Sudan, Western Sahara, Côte d’Ivoire, Somalia, the Comoros le Central African Republic go bona kagiso ya leruri le maemo a a ritibetseng.
Re swabiswa ke dipolao tse di senang tlhaloganyo kwa Kenya le Chad, dilo tse di sirang tswelelepele e re ntseng re e dira mo dingwageng di le mmalwa tse di fetileng tebang le kagosešwa ya kontinente ya Aforika. Re ikuela go balekane botlhe mo Aforika go dira sengwe le sengwe se re ka se kgonang, mmogo go thusa go thibela maemo a a sa iketlang a.
Re tla tswelela go diragatsa tiro ya rona mo Khanseleng ya Tshireletso ya Ditšhabakopano. Se se botlhokwa mo ntlheng e, ke go matlafatsa tirisano magareng ga Khansele ya Tshireletso ya UN le Khansele ya Kagiso le Tshireletso ya Kitlano ya Aforika.
Re tlhotlhelediwa ke keletso ya go tokafatsa boleng jwa botshelo jwa batho botlhe ba rona, segolo mo dinageng tse di tlhabologang, re tla tsepama mo go tsweleleng go matlafatsa go nna le seabe ga rona mo diforamong tsa India-Brazil-Aforika Borwa, New Africa-Asia Strategic Partnership, Non-Aligned Movement, Group of 77 le ditherisano go konosetsa tumalano ya kgwebisano ya SACU-Mercusor.
Ka yona tsela eo, re tla tswelela go nna le seabe mo go fitlheleleng maitlhomo a Kyoto Protocol on Climate Change le ditlhabologo tse di diragalang mo ntlheng e, le ka go matlafatsa ditherisano ka ga WTO Doha Development Round.
Monongwaga re keteka ngwaga wa bolesome wa go tlhongwa ga dikamano tsa sedipolomate magareng ga Aforika Borwa le People’s Republic of China. Go runya ga dikamano mo mafelong a a farologaneng fa gare ga dipuso le batho ba rona go netefatsa gore China-South Africa Partnership for Growth and Development ke kamano e e botlhokwa e e ungwelang matlhakore oomabedi, e e ka golang e tswelela pele.
Mo ngwageng o o tlang, re tla nna baamogela baeng ba Review Conference go sekaseka go tsenngwa tirisong ga ditshwetso Khomferense ya Lefatshe Kgatlhanong le Bosemorafe (World Conference Against Racism) e e neng e tshwaretswe mo nageng ya rona ka 2001. Re na le bonnete jwa gore ka ntlha ya letlhoo le botlhoko jwa bosemorafe le ditlamorago tse di seng monate tse bo tswelelang go di tshololela mo bathong, dipuso le batho ba lefatshe ba tla dira mmogo le rona go netefatsa gore Review Conference e fitlhelela maikaelelo a yona.
Maikarabelo a a botlhe, go akaretsa go nna baamogela baeng ba Sejana sa Lefatshe sa Kgwele ya Dinao sa FIFA sa 2010, go supa ka netefaletso e batho ba nang nayo ya gore naga ya rona ke monnaleseabe wa botlhokwa mo dikeletsong tse di molemo tsa batho botlhe. Fela ga re a tshwanela go tsaya se botlhofo.
Ke na le nametshego ya gore, ka fa tlase ga boeteledipele jwa International Marketing Council, Trade and Investment South Africa (TISA), Tourism South Africa le ditheo tse dingwe, re tla tsholetsa diatla tsa rona rotlhe ra golagana le lefatshe lotlhe ka ga mowa wa Tsamaiso e e Farologaneng, le go tswelela ga rona go tlhola setšhaba se se tlhokomelang le maemo a lefatshe le tla a bonang mo nageng ya rona go keteka botho jwa Aforika ka 2010.
Mme Sebui, Monnasetilo le Maloko a a Tlotlegang;
Morago ga go bua tsotlhe tse ke di buileng, ke boela mo potsong e: maemo a naga ya rona ke afe jaaka re tsena mo go 2008!
Se ke se itseng e bile ke le pelokgale go se bua ke gore: le fa go na le dikgwetlho tsa nakwana re sa ntse re tshotse tsela e e siameng!
Ke bua se ntle le tikatiko gonne ke na le bonnete jwa gore maAforika Borwa a kgona e bile a ikemiseditse go kopana le kgwetlho ya hisetori – go gagamatsa mosifa mongwe le mongwe wa rona – go tsibogela dikgwetlho tsa bosetšhaba tsa ga jaana, go akaretsa tse di amanang le ikonomi ya rona, maemo a sepolotiki le a ikonomi mo Aforika le gotlhe mo lefatsheng, le go dirisa ditšhono tse tswelelopele ya naga ya rona e di tlisitseng mo dingwageng tse somenne tse di fetileng.
Ka diatla tsotlhe di tsholeditswe, re ineela go dira tiro ya rona ka tsela e e farologaneng mme e dira sentle. Re tla tsweletsa thulaganyo ya rona ya kagosešwa le tlhabololo le go e tsholeletsa kwa godimo go gaisa.
Ke a leboga.
Issued by: The Presidency
8 February 2008


text:
The Tower of Babel (Genesis 11: 1-9)
Setswana (Tswana)
- Jaanong lefatshe lotlhe la tswelela le na le puo e le nngwe fela le mafoko a le mangwe fela.
- Mme ga diragala gore fa ba tsere loeto ba ela ntlheng ya botlhaba kgabagare ba bona lebala la mokgatšha mo lefatsheng la Shinare, mme ba nna mo go lone.
- Mme ba simolola go raana ba re: "Tlang! A re direng ditena mme re di beseng ka go di fisa." Ka jalo setena e ne e le leje la bone, mme bitumena e ne e le seretse sa bone.
- Jaanong ba re: "Tlang! A re ikageleng motse le tora e bogodimo jwa yone bo fitlhang kwa magodimong, mme a re itireleng leina le le tumileng, e se re kgotsa ra gasama mo godimo ga lefatshe lotlhe."
- Mme Jehofa a fologa go ya go bona motse le tora e bomorwa batho ba neng ba e agile.
- Morago ga moo Jehofa a re: "Bona! Ke setšhaba se le sengwe fela e bile botlhe ba na le puo e le nngwe fela, mme seno ke se ba simololang go se dira. Aitsane, jaanong ga go na sepe se ba ka tswang ba gopotse go se dira se ba ka se kang ba se fitlhelela.
- Tlang jaanong! A re fologeng mme re tlhaktlhakanyeng puo ya bone gore yo mongwe a se ka a reetsa puo ya yo mongwe."
- Ka jalo go tswa koo Jehofa a ba gasamisetsa mo godimo ga lefatshe lotlhe, mme kgabagare ba tlogela go aga motse.
- Ke gone ka moo leina la one le neng la bidiwa Babele, ka gonne Jehofa o ne a tlhakatlhakantse puo ya lefatshe lotlhe gone, e bile go tswa koo Jehofa o ne a ba gasamiseditse mo godimo ga lefatshe lotlhe.
From: Thanolo ya Lefatshe le Lesha ya Dikwalo Tse di Boitshepo
Tower of Babel in Niger-Congo languages
Akan (Twi/Fante),
Bariba,
Bassa,
Bemba,
Beti,
Boko,
Chichewa,
Efik,
Ewe,
Fioti,
Ga,
Frafra,
Fula(ni),
Igbo,
Kinyarwanda,
Kirundi,
Lingala,
Luganda,
Moba,
Ndebele,
Northern Sotho,
Sena,
Shona,
Southern Sotho,
Swahili,
Tammari,
Tampulma,
Tonga,
Tsonga,
Tswana,
Tumbuka,
Wolof,
Xhosa,
Yoruba,
Zulu
Tower of Babel in other languages
Learn Chinese Characters with the Omniglot Chinese app


text:
Lobatse
Lobatse ke toropo mo borwa botlhaba jwa Botswana,dikhilomitara di le masome a supa go tswa borwa jwa toropo kgolo Gaborone,mo twatswaneng e e yang bokone jwa Gaborone. lobatse o na le batho ba le dikete tse masome a mabedi le boferabongwe le makgolo a le masupa. The town is an administrative district, with a Town Council.[1]Toropo ya kgaolo ya makgotla,katoropo ya khansele.
[baakanya] Ditso
Bangwaketsi ke bone batho ba ntlha go aga mo lefelong le Template:Botswana |date=February 2007}}, mo le ileng la felela le agilwe ke Bangwaketsi mo lobakeng lwa dingwaga tse di lekgolo la lesome le borobabobedi. Marapo a bogologolo a ntse a teng mo pakeng ya gompieno.
Go filhelela ka boipuso ka ngwaga wa 1966, ,Botswama e ne e le British Protectorate ya Bechuanaland,e ne e nale mathata ka gore e ne e le lefatshe mo toropong e eneng e le kwantle ga molelwane wa lefatshe. Mafikeng, South Africa ka nako eo e ne e le yone toropo kgolo,godimo ga moo toropokgolo e ne e tshwanetse go nna Lobatse kgotsa Gaborone. Gaborone o ne a tlhopiwa e le setilo sa puso ,fa Lobatse a tlhopiwa e le setilo sa molao.
Ka ngwaga wa 1954 barongwa ba development co-operation ba ne ba aga matlhabelo a Lobatse a gompieno a bidiwang B.M.C (Botswana Meat Comission). Lobatse o pharologanyo ka tsela ya ntlha mo Botswana,e e dirilweng ka 1958. Ka boipuso kgwedi ya lwetse a le masome a mararo ka ngwaga wa 1966,dikilomithara tse tlhano e ne e le tsela e e nang le sekonotere lefatshe ka bophara.E ne e le tsela e e tswang maemelo a terena a Lobatse go ya kwa kgotla tshekelong e e neng agilwe ka mo go kgetlhegileng ga loetlo lwa ga kgosi George vi gape le Queen Elizabeth ba England ka ngwaga wa 1947.
[baakanya] Itsholelo
Kgotla tshekelo e bonwa kwa Lobatse, le tsone diofisi dikgolo tsa lephata la tshekatsheko ya lefatshe gape le sepatela sa balwetse ba tlhalogayo sa Lobatse Mental, se eleng sepatela balwetse ba tlhaloganyo fela mo Botswana. Madirelo ka bontsi a kwa Lobatse,,e leng mathabelo (BMC), ka go rua ka e le konokono mo itsholelong ya Botswana pele ga go lemogwa ga diteemane e le botlhokwa e bo e sala e le bontlha bongwe jo bo mosola jwa ngwao. Kakana tse di nosetsang tsa FLO-TEK , ke kompone e tona e e seng ya puso e e tlhapang.
[baakanya] Polokelo
[baakanya] o ka tsibogela
- Boemelo jwa terena mo Botswana
[baakanya] Dipadi tse dingwe.
- ↑ Melao ya Botswna,lephata la selegae.
Coordinates: Template:Botswana largest cities
[[Category: Mafelo a a nang le batho ba ba ntsi mo Botswana]]


text:
Sephuthelo sa Segokaganyi sa Puo ya Windows 7
Tlhaloso e Khutshwane
Sephuthelo sa Segokaganyi sa Puo sa Windows 7 se tlamela ka Segokaganyi sa Modirisi se se ranotsweng sa mafelo a a dirisiwang thata a Windows 7
Mo Tsebeng E
Dintlha ka Bokhutshwane
Kakaretsi
Sephuthego sa Segokaganyi sa Puo sa Windows (LIP) se tlamela ka mofuta o o ranotsweng go sekae wa mafelo a a dirisitsweng thata a Windows. Morago ga go tsenya LIP, mokwalo mo dikaeding, mabokosopuisano, dimenu, le ditlhogo tsa Thuso le Tshegetso di tla bontshiwa ka puo ya LIP. Mokwalo o o sa ranolwang o tla tlhaga ka puo ya motheo ya Windows 7. Ka sekai, fa o reka mofuta wa Se-Spain wa Windows 7, le LIP ya Se-Catalan e e tsentsweng, mokwalo mongwe o tla sala o le ka Se-Spain. O ka tsenya go feta LIP e le nngwe mo puong e le nngwe ya motheo. Di-LIP tsa Windows di ka tsenngwa mo mefuteng yotlhe ya Windows 7.
Kwa godimo ga tsebe
Dipatlafalo tsa Tsamaiso
• Microsoft Windows 7
- Tsamaiso ya Tiragatso e e nang le Tshegetso: Windows 7
• Go tsenngwa ga puo e e batlegang ya motheo ya Windows 7: Seesemane
• 4.63 Mb ya sebaka se se senang sepe sa taisololo
• 15 Mb ya sebaka se se senang sepe sa thulaganyo
Kwa godimo ga tsebe
Ditaelo
TLHAGISO: Fa o na le totlelo ya BitLocker e e kgontshitsweng, tsweetswee e kgaodise ka nakwana pele o tsenya LIP. Bula Control Panel, tshwaya System and Security, le BitLocker Drive Encryption. Tobetsa mo go Suspend Protection.
E re ka go na le ditaisololo tse di farologaneng tsa mefuta ya 32-bit le ya 64-bit ya Windows 7 LIP, pele o simolola go laisolola, o tshwanetse go sekaseka go bona gore ke mofuta ofe wa Windows 7 o o o tsentseng: Tsela ke eno ya go sekasea go bona gore ke mofuta ofe wa Windows 7 o o o tsentseng:
Tobetsa konopo ya Start o bo o tobetsa ka konopo ya moja mo go Khomphiutha o bo o tlhopha Properties. Seno se tla tlhagisa tshedimosetso ya motheo ka khomphiutha ya gago.
Leba karolo ya Tsamaiso ya mofuta wa Tsamaiso. Seno se tla supa gore a Tsamaisotiriso ya Windows 7 ke Tsamaisotiriso ya 32-bit kgotsa ke Tsamaisotiriso ya 64-bit.
Gore o tsenye mofuta wa 32-bit, o ka nna wa:
- Tobetsa konopo ya Selaisololwa, o bo o tobetsa Open go tsenya LIP
kgotsa
- Tobetsa konopo ya Selaisololwa
- Tobetsa go Save go kopololela faele mo khompiutheng ya gago,
- Fenena go faele e e kopolotsweng o bo o e tobetsa gabedi go tsenya LIP
Go tsenya mofuta wa 64-bit, o tshwanetse go dirisa seitlhophelwa 2 fa godimo.
Kwa godimo ga tsebe
Difaele mo Selaisololweng Se
Dikgolagano mo kgarolong e di tsamaisana le difaele di sele tse di leng teng mo selaisololweng se. Laisolola difaele tse di leng maleba mo go wena.
Kwa godimo ga tsebe
Kwa godimo ga tsebe


text:
Zambia
Zambia ( /ˈzæmbiə/), yo o itsegeng lefatshe ka bophara ka leina la lefathse la Zambia, ke lefatshe le le dikaganyeditsweng ke mafatshe a mangwe. Mafatshe a mabapi ke la Congo mo bokone, Tanzania mo bokone botlhaba, Malawi mo botlhaba, Mozambique, Zimbabwe, Botswana le Namibia mo borwa, le Angola mo bophirima. Toropo kgolo ke Lusaka, e e bonwang kwa borwa bogare jwa lefatshe. Palo tsa batho di kitlanye thata mo toropo kgolong ebong Lusaka mo borwa le kwa kgaolwaneng ya Copperbelt Province go ya bokone bophirima.
Ka kgwedi ya Phalane a tlhola masome a mabedi le bone ngwaga wa 1964, lefatshe le ne la tsaya boipuso jwa lone go tsweng kwa lefatsheng la United Kingdom mme tona Rre Kenneth Kaunda o ne a tswengwa mo stlilong sa botautona.Phutlhego ya Kaunda's socialist United National Independence Party (UNIP) e ne ya tsaya marapo a go busa go tsweng ka ngwaga wa 1964 go ya kwa go wa 1991. Go tsweng ka ngwaga wa 1972 go ya kwa go wa 1991 lefatshe la Zambia e ne e le lefatshe la phutlhego e ngwefela, maikaelelo a se e ne e le go kopanya lefatshe go nna lengwefela ka sekano sa 'Zambia o mongwefela, lefatshe le lengwefela'. Kaunda o ne an fengwa ke Frederick Chiluba wa phuthego ya social-democratic Movement for Multi-Party Democracy ka ngwaga wa 1991,ka yone nako e lefatshe la Zambia le ne la nna le kgolo ya itsholelo ka selekanyo se se kwa godimo[1].
[baakanya] Dipolotiki
Dipolotiki tsa lefatshe la Zambia ke tsa puso ya batho ka batho,ke gore tautona o itlhophelwa ke batho go ya ka ditlhata le go rata ga bone mme se se raya fa tautona a tlhophilwe o etelela lefatshe le yone khudutlhamaga tota.Tautona wa gompieno ke Rre Sata yo fentseng ditlhopho ngwaga yo o fitileng.E re le fa go ntse jalo seemo sa sepolotiki ga se se jesang diwelang mo nakong ya gompieno ka gore batho ba belaela gore go ka tswa go ile ga nna le maretshwa a tsietso[2].
[baakanya] Puo
Puo e e buiwang molefatsheng la Zambia ke Sekgowa, se se dirisiwang mo fa go buiwa ka tswa kgwebo le gape se dirisiwa mo dikolong go ruta baithuti. Teme e e buiwang mo mafelong mangwe jaaka toropo ya Lusaka,ke puo ya Nyanja.Le fa go ntse jalo, Bemba le Nyanja di buiwa gantsi kwa ditoropong le mo mafelong a a tlhabologileng jaaka Zambia. Tse dingwe di akaretsa Kaounde, Tonga, Lunda le Luvale, tse g gasiwang ka tsone mo dithulaganyong tsa sesupa ditshwantsho sa Zambia National Broadcasting Corporation (ZNBC).Palo ya dipuo tse di buiwang mo lefatsheng la Zambia di masome a bosupa le bosupa[3].
[baakanya] Seemo sa Bosa
Lefatshe la Zambia le mo kgaolong ya borwa bogare jwa Aferika ka jalo go nale selemo se se nang le dipula le mogote yo o kwa godimo mme e re mariga go nne le mariga a a boitshegang a ka dipula tse d phataletseng.Seemo se se rotloetsa dilo di tshwana;e temo thuo mme se se godise kgotsa se tlhabolola itsholelo ya lefatshe.


text:
Molepolole ke motse mogolo wa Bakwena.
Motse o o sekgala sa di khilomethara tse di masome a matlhano le bobedi (52km) mo bophirima jwa motse mogolo Gaborone.
Molepolole ke aboagedi jwa batho ba ka tshwara (go sa tlhomamisega) dikete tse masome a matlhano (50 000).
Fa motse o o leng gone go ne go bidiwa Dithubaruba fa Bakwena ba tla go aga teng.ka nako tseo ba ne ba eteletswe pele ke Kgosi Sechele o o neng a ba falotsa mo Maburung (the Boers,the white dutch farmers of SouthAfrica)le mo go Mzilikazi wa maZulu.
kgosi Sebele wa Bakwena ke mongwe wa dikgosi tse tharo tsa Batswana ba ba ileng ba ya ko ga Mmamosadinyana (England) go ya go kopa tshireletso mo MaBurung ba ba neng ba ikgagapelela lefatshe.
Kgosi kgolo ya motse ka nako eno (2006) ke Kgari Sechele.O tsere bogosi jwa gagwe mo go motshwarelela bogosi e bong Rre Kgosikwena Sebele,le fa go ntse jalo Rre Kgosikwema e rile go mo bo rolela ya seka ya nna kgetsi e potlana ka go bo a ne a re le ene bogosi ke jwa gagwe.E ne ya re go tswa foo ra bona bo lwelwa ke Kealeboga, Mokgalagadi le Moeng.
- Molepolole College of Education
- Molepolole Innstitude of Health Sciences (IHS)
- Kgari Sechele Museum
- Scottish Livingstone Memorial Hostpital


text:
Tonota
Tonota ke motse yo o mo kgaolo legare la Botswana. Batho ba Tonota ke bakhurutshe ba ba loleng le merafhe e mengwe go lwelwa motse, ba nna bafenyi mme ba bitswa babina Khama le phofu. Ka sekhurutshe leina le la Tonota ke Thonotha, mme le ne la fetolwa go bidiwa Tonota ka tlhotlheletso ya puo ya Tswana. Motse o, o dikhilomethara di le masome a mabedi le bosupa mo borwa jwa toropo ya Francistown mo tseleng ya A1 Francistown-Gaborone. O mo borwa bophirima jwa noka ya Shashe, e e fa gare ga dikgaolo tsa legare le bokone botlhaba, Tonota a le mo kgaolong ya legare. Tonota ke motse o motona yo o kgaogantsweng ka metsana jaaka mo borwa go na le Semotswane, Mandunyane le borogo jwa Shashe mo bokone. Rre Kgosi Ramosinyi Radipitse ke kgosi ya Tonota. Rre Kgosi Ramosinyi Radipitse ke kgosi ya Tonota. E rile ka ngwaga wa 2003 motse wa Tonota wa nna kgaolo potlana ka fa tlase ga Tutume, go na le dikago tse disha tsa Khansele, Dikole tse di potlana di le lesome.
- Sekolo se sepotlana sa Madisakwana
- Sekolo se sepotlana sa Moutlwatsi
- Sekolo se sepotlana sa Rauwe
- Sekolo se sepotlana sa Tonota
- Sekolo se sepotlana sa Kgosi Sekoko
- Sekolo se sepotlana sa John Phooko
- Sekolo se sepotlana sa Tholodi
- Sekolo se sepotlana sa Semotswane
- Sekolo se sepotlana sa Mandunyane
- Sekolo se sepotlana sa Masedi
Go na le dikole tse tharo tse di kgolwanyane
- Letlhabile Junior School
- Rutwang Junior School
- Tonota Junior School
Le se segolwane sa Shashe River Go na le Tonota College of Education e le sa mmadikole. Moemedi wa palamente wa Tonota borwa ke Rre Motlotlegi Rre Pop P.P Moatlhodi.Motlotlegi Rre Fidelis Mmilili Molao yo e leng moemedi wa palamente yo o tswang mo Tonota bokone a sa amane le motse wa Tonota.
Tonota jaaka metse e mengwe fela mo Botswana o na le merafe e e farologaneng mme bontsi jwa banni ke Bahurutshe, ba ba nnang mo dikgotleng di tswana le Tholo,Molebatsi, Maaloso,Maunya e e leng yone kgotla e tona.Dikgotla tsa Madisakwana le Mhakamme, bakalaka ba ba nnang mo go ya Manyanda. Kgotla ya Lomboko go nna Barotsi fa Bashona kana Bazezuru ba nna mo go ya Mandunyane. BAtho ka bontsi ba ba tswang tswang kwa Tonota ba bua Sekhurutshe seka SeNgwato puo e e nang le mafoko a sekalaka le sengwato.
[baakanya] o ka tsibogela
- Noka ya Nata
Template:Botswana largest cities
[[Category: Mafelo a a nang le batho ba ba ntsi mo Botswana]]


text:
Tutume
[baakanya] Tshimologo
Tutume ke motse mogolo wa Bakalaka, o mo kgaolong ya legare la Botswana. O dikhilomethara tse masome a matlhano go tswa mo lelwaneng wa Zimbambwe ko Maitengwe. Toropo e e gaufi ke ya Francistown, e e ka tswang e le dikhilomethara tse di lekgolo.Motse o ke kgaolwana kgolo gape o nale palo ya batho ba le dikete tse a masome le boraro.Se nale dikolo tse dikgolwane di le pedi sa, Denjebuya le sa Pandagala, le segolwane sa Tutume McConnell College. Se selekanyo sa dikhilomethara tse masome a marataro go tswa ko Domboshaba.
[baakanya] Ditshupo tsa ngwaga
Motse o o nale modiro wa ngwaga le ngwaga o mo go one banni ba motse ba kokoanang go supa botlhakga jwa bone.Se se dirwa ka kgwedi ya Phatwe ngwaga mongwe le mongwe;Go kokoana ga bone go ba fa tshono ya go itshupa ka bina mmino wa sekalaka ebong Ndazola.Ka nako ya fa thobo e le ee nametsang balemi le barui ba tlisa se ba se robileng mo ngwageng.Ba ba inakantseng le tsa botlaki ba tlisa tsa bone mme ba fiwe maano a go ka rekisa dilo tsa bone.[1]
[baakanya] Bokhutlo
Tutume ke motse oo golelang pele mo ebileng dithabolo di dirwang go thusa banni ba koo ka ditamelo tsa botlhokwa jaaka dikokelwana,madirelo le tse dingwe.Banni ba Tutume ba dumela mo go thusaneng ka ba itse go tlisa maduo aa nametsang.
[baakanya] Dikgoge tse dingwe
Tutume Botswana
[baakanya] Dipadi tse dingwe
[1]
Template:Botswana largest cities
Coordinates: 20°30′36″S 27°03′00″E / Expression error: Unexpected < operator. Expression error: Unexpected < operator.
[[Category: Mafelo a a nang le batho ba ba ntsi mo Botswana]]
Template:Botswana-geo-stub
Cite error:
tags exist, but no
tag was found


text:
Northern Cape
Northern Cape (Kapa Bokone) ke nngwe ya dikgaolo tsa lefatshe la Aferika Borwa. Ke yone kgaolo e tona fa e tshwantshanngwa le dikgaolo tse dingwe mo lefatsheng la Aferika Borwa. E kgaogana melelwane ya boditshaba le mafatshe a Botswana le Namibia.Kgaolo e e agilwe ka ngawaga wa 1994 fa kgaolo ya Cape e ne e kgaogana.Toropokgolo ya yone e bidiwa Kimberley. E akaretsa lefelo la diphologolo la Kalahari Gemsbok National Park, nngwe ya mafelo a a pataganetsweng ke lefatshe la Botswana le Aferika Borwa le le sireleditseng diphologolo.Lefelo le le akaretsa maphothophotho a Augrabies gape le moepo wa Kimberley yo o mo kgaolong le Alexander Bay.Kgaolo ya Namaqualand e e mo bophirima e itsege thata ka ditlhatsana le dithunya tse di mo lefelong la Namaqualand. Toropo e e mo borwa ya De Aar le Colesberg, mo lefelong la Karoo, ke tsone tse di lomaganyang ka tsa mesepele le dipalamo go ya kwa toropong ya Johannesburg, Cape Town le Port Elizabeth. Mo bokonebotlhaba, Kuruman o itse ga lefelo le go neng go nna barongwa ba mafatshe a sele. Noka ya Orange e elela e fetla ka lefelo le, e aga molelwane fa gare ga Free State mo borwabotlhaba gape le lefatshe la Namibia mo bokonebotlhaba. Metsi a noka e a dirisiwa thata go nosetsa maungo mo kgaolong ya Upington[1].
[baakanya] Puo e e buiwang
Palo ya batho ba ba buang puo ya Seburu e fetla palo ya batho ba ba buang dipuo tse dingwe mo lefelong le bogolo jang mo kgaolong ya Bokonebotlhaba jwa Cape go nale dikgaolo tse dingwe.Dipuo tse di tumileng ebile di dirisiwa thata fa go buiwa mo bokone jwa Cape di akaretsa Seburu, Setswana, Sexhosa, gape le Sekgowa. Bontsi jwa ba bangwe ba buwa dipuo tse di tumileng mo Aferika Borwa, mme ba bangwe ke ba Khoisan[2].
[baakanya] Popego lefatshe
Kgaolo ya Cape e dikagenyeditswe ke ditlhaba tse ditona,mme se se baka gore go nne sereme.Lefelo le tshwantshangwa le mafatshe a mangwe a tshwana le la Germany.Se se itumedisang ka lefelo le ke gore le letona gape le bo le nna le batho ba le bantsi[3].


text:
Fatshe leno la rona
Fatshe leno la rona ke pina ya setšhaba ya lefatshe la Botswana. E tlhamilwe ke Rre Kgalemang T. Motsete, ya bo e amogelwa ke puso ya Botswana fa lefatshe la Botswana le sena go tsaya boipuso.
[baakanya] Mafoko a yone
- 1
- Fatshe leno la rona,
- Ke mpho ya Modimo,
- Ke boswa jwa borraetsho,
- A le nne ka kagiso.
-
- KHORASE
- Tsogang, tsogang! banna, tsogang!
- Emang, basadi, emang, tlhagafalang!
- Re kopaneleng go direla,
- Lefatshe la rona.
- 2
- Ina lentle la tumo,
- La tšhaba ya Botswana,
- Ka kutlwano le kagisano,
- E bopagantswe mmogo.
-
- KHORASE


text:
Bophuthatswana
Bophuthatswana e ne ele nngwe ya magae-mafatshe a maloba a puso ya maloba ya Aforika Borwa ya kgatelelo le tlhaolele. Maikaelelo e ne e le go aroganya batho-bantsho ka kakaretso go basweu bao ba neng ba dumela batho-batsho ba le ko tlase ka tlholego le botlhale mo go bona. Moetapele wa Bophuthatswana o ne a itsege ka Dr Lucas Manyane Mangope.Magae-mafatshe a mmuso wa maloba a feletse a ne a akaretsa Transkei (Ma-Xhosa), Bophuthatswana (Batswana), Venda (Ma-Venda), Ciskei (Ma-Xhosa). Puso ya Bophuthatswana e ne ya phutlama moraga ga baagi ba puso-legae leo ba lwela go akaretswa mo pusong e ntsha ya Aforika Borwa fa tlhaolele e sena fo fedisiwa ke puso ya basweu ba maloba. batho ba botswana


text:
Mochudi
Mochudi ke toropo la Botswana. Mochudi ke motse mogolo wa Bakgatla-ba-ga-Kgafela,mo kgalong ya Kgatleng.Ke mongwe wa motse o banni ba teng ba ipeelang ka ngwago ya bone.Ona le palo ya batho ba ka tshwara masome a mane a dikete.Motse o,o kwa bokone-botlhaba le dikilometara di ka tshwara masome a mararo le bosupa go tswa mo toropo kgolo Gaborone.motse o o sekgele sa dikilometara di sekae go tswa mo tsele kgolo ya Gaborone-Francictown,o ka bonwa ka go fapogela kafa motsaneng o gotweng Pilane.
Mochudi one wa tlhomiwa ke batho ba letso la Tswana ka ngwaga 1871.
Tsa Bojanala
Matlho otlhe a bajanala mo Mochudi a felela mo motlhobong wa ditso wa Phuthadikobo oo mo godimo ga thaba.Motlhobo o wa fditso ona le ditshwantsho le mekwalo e megologolo ee buang ka tshimologo ya Bakgatlha.O a gilwe mo dikagong tse pele eneng ele tsa sekolo sa ntlha mo Mochudi,jaaka ele bosupi go tswa mo ponetshegong ya kwa ntle .Go bapa le teng ke enngwe ya terekere ya ntlha gonna ya Motswana.Motlhala wa lonao le letona le mong wa lone eleng Matsieng,mogaka le modimo wa batho ba letso la Tswana,yo aneng a eteletse batho ba gagwe le diphologolo mo legareng la lefatshe go gapa lefatshe ka bophara.
Mochudi o tlhwaelesegile ka matlo a setswana aa takilweng leka jeno kgotla ya setswana esantse ele teng . Gole go ntsi ks Bakgatla go ka bonwa mo:David Suggs'enthnography entitled "A Bagful of Locust and the baboon Woman :construction of Gender ,change ,and Continuity in Botswana.